qundao/data-zh-poetry huggingface dataset:
行路难三首·其三
作者：王世贞
朝代：明

陆不必车昆崙，水不必航扶桑。恩爱苟一亏，咫尺天茫茫，三飧诣莽苍。其腹犹果然，安能飧风吸露穷岁年。纵有王子晋，安得日日好容颜。出门各自顾，他人肯容恤。千言成桃李，一言变荆棘。白刃如雪金如丘，侠客报恩行报雠。不在里巷间，多在长安之道周。行路难，君自愁。
行路难三首·其二
作者：王世贞
朝代：明

虎肉同类，更向驺虞骄。鸿飞大冥鹡鸰招，神龟刺促化阳鱎。销冶干将成铅刀，黄金山重义秋毫。坦坦天衢趋侠邪，前车轴折后争誇，不臣县官臣私家。珠琲络钩于阗珂，意气悦怿若春花。月请十百恒苦饥，名刺漫灭竟安之。后衣露胫冠达剃，蒯缑一弹幡哉归。行路难，君自悲。
行部高阳遇河决不浸三板遂成二首
作者：王世贞
朝代：明

投马虚疑楗石成，射蛟或恐海神惊。陆沈玄圃千峰细，天倒黄河万堞平。渐老中原鱼沸郁，欲归南极虎纵横。浊醪谁是高阳侣，遥夜穷愁白发生。急雨骄风万穴穿，古堤残垒散秋烟。雪山横捲城闉入，银海高从树杪悬。将为汉年趋瓠子，岂应吾世失桑田。天门欲叩惊真宰，未许乘槎向斗边。
行部高阳遇河决不浸三板遂成二首·其一
作者：王世贞
朝代：明

投马虚疑楗石成，射蛟或恐海神惊。陆沈玄圃千峰细，天倒黄河万堞平。渐老中原鱼沸郁，欲归南极虎纵横。浊醪谁是高阳侣，遥夜穷愁白发生。
行部高阳遇河决不浸三板遂成二首其二
作者：王世贞
朝代：明
体裁：七言律诗

急雨骄风万穴穿，古堤残垒散秋烟。雪山横捲城闉入，银海高从树杪悬。将为汉年趋瓠子，岂应吾世失桑田。天门欲叩惊真宰，未许乘槎向斗边。
衡阳曾生万里问奇实无奇可问也于其归口占赠之
作者：王世贞
朝代：明

落魄书生纵酒徒，久抛符印着潜夫。而今对汝机关别，但语胸中一字无。悟得从前字字非，临岐无泪可沾衣。碧天云尽都如洗，不碍衡阳春雁飞。
衡阳曾生万里问奇实无奇可问也于其归口占赠之·其一
作者：王世贞
朝代：明
体裁：七言绝句

落魄书生纵酒徒，久抛符印着潜夫。而今对汝机关别，但语胸中一字无。
衡阳曾生万里问奇实无奇可问也于其归口占赠之·其二
作者：王世贞
朝代：明

悟得从前字字非，临岐无泪可沾衣。碧天云尽都如洗，不碍衡阳春雁飞。
补铙歌四章 其一 钓竿
作者：王世贞
朝代：明

钓竿青漓漇，钓饵一何芬旨且肥。小鱼疾走不敢回顾，大鱼施施来。大鱼恒苦饱，小鱼恒苦饥。大鱼既失故，小鱼施施去。乃不知东有属玉鵁鶄，西有鸥与鹭。
补铙歌四章 其三 务成
作者：王世贞
朝代：明

崇伯子禹，佐舜平水土。告成上皇，皇锡之大夏。化益佐禹乱天下。告成上皇，皇屈为夏辅。功施既殊等，引分安所存。吁吁，胡至如务成子，光乃遽湛奫。霜霰自表坚，曷捐天地仁。
补铙歌四章·钓竿
作者：王世贞
朝代：明

钓竿青漓漇，钓饵一何芬旨且肥。小鱼疾走不敢回顾，大鱼施施来。大鱼恒苦饱，小鱼恒苦饥。大鱼既失故，小鱼施施去。乃不知东有属玉鵁鶄，西有鸥与鹭。玄云衡空，自西徂东。暧曃承日，万族无光。风伯为前导，雨师应后驰。膏我畛亩，惠我蒸黎。嗟嗟，惠我蒸黎，天公不任怨，亦不任受德。县官大酺，欢乐无极。崇伯子禹，佐舜平水土。告成上皇，皇锡之大夏。化益佐禹乱天下。告成上皇，皇屈为夏辅。功施既殊等，引分安所存。吁吁，胡至如务成子，光乃遽湛奫。霜霰自表坚，曷捐天地仁。黄雀儿，头如栗，翅如双桃叶，飞鸣一何翾捷。黄雀儿，三时常苦饥。一时不饥得身肥，前有网罗，不能奋飞。嗟嗟，生饥曷与死饱。充君之鼎俎，曷若不利君之禾稻。
补题冬日村居四绝
作者：王世贞
朝代：明

纬萧风急蟹全肥，黄雀头头饱不飞。自有牵绵新酿在，不烦机妇授寒衣。莫怪田家置酒频，绵花盈椟米盈囷。从他俗饮无妨事，七贵筵头俗杀人。踏车？水欲深池，看网银鳞过别陂。刮面西风浑不峭，烹鱼压酒夕阳时。冲寒来叩野人家，不遣萧条负岁华。蜜结苔梅俱馨口，青葱簇出水仙花。
补题冬日村居四绝·其一
作者：王世贞
朝代：明

纬萧风急蟹全肥，黄雀头头饱不飞。自有牵绵新酿在，不烦机妇授寒衣。
补题冬日村居四绝·其三
作者：王世贞
朝代：明

踏车？水欲深池，看网银鳞过别陂。刮面西风浑不峭，烹鱼压酒夕阳时。
补题冬日村居四绝其三
作者：王世贞
朝代：明
体裁：七言绝句

踏车�水欲深池，看网银鳞过别陂。刮面西风浑不峭，烹鱼压酒夕阳时。
补题冬日村居四绝其二
作者：王世贞
朝代：明
体裁：七言绝句

莫怪田家置酒频，绵花盈椟米盈囷。从他俗饮无妨事，七贵筵头俗杀人。
补题冬日村居四绝其四
作者：王世贞
朝代：明
体裁：七言绝句

冲寒来叩野人家，不遣萧条负岁华。蜜结苔梅俱馨口，青葱簇出水仙花。
袁丈宪副马大参冯少参薛进士邀游石湖
作者：王世贞
朝代：明

群舫来争客，相逢尽故人。鲭宁五侯味，酒是一家春。湖色能宽醉，乡情好任真。呼童扫盘石，余兴欲垂纶。
袁丈绳之宪副父母八帙
作者：王世贞
朝代：明

汝南月旦未全微，家庆袁公自古稀。凤有一毛堪作瑞，鸾从比翼见于飞。千年桃核将行酒，五色神羊入舞衣。最是童颜双映赤，朝来明主赐酺归。
袁将军邀饮蓬莱阁和汝思作
作者：王世贞
朝代：明

悬梯阁道倚蓬莱，地尽天空鸿雁回。日似海人珠捧出，山疑秦帝策驱来。千秋未假徐生药，六月长留袁绍杯。为问异时陵陆改，始知尘世有仙才。
袁履善惠芡实作鸡珠儿歌遗我走笔谢之
作者：王世贞
朝代：明

袁君赠我鸡珠儿，为我更作鸡珠歌。使我应接不能暇，欲读废食且奈何。问余旧游吴水隈，菱芡贴水参差开。吴中女儿娇可爱，采得鸡珠和菱卖。当时解发林间卧，顷刻便啖三千颗。丹篚初倾历落圆，玉肌乍剥温柔露。芳腴满中更可人，坐令莲的无精神。煮石太硬苦费齿，鸡珠自是真仙饵。一朝失足辞渔矶，可怜方朔长苦饥。明朝神武挂冠去，知余不为莼丝归。
袁抑之大宗伯考最暂还里寄问之
作者：王世贞
朝代：明

阊门杨柳春，负弩候征轮。宁知休汝者，居然卧雪人。问菊无三径，移床碍四邻。犹言故里好，懒作帝乡臣。
袁母劳夫人六十
作者：王世贞
朝代：明

吾友袁汝南，英英瑚琏器。晚达仍坎轲，才高遽倾弃。少宽黔娄橐，未毕向平累。七女仅一儿，右军遘全异。矫矫劳夫人，为之代终事。婚嫁悉以偿，庐产毋中废。诲子必义方，不迁隃孟氏。头角俄崭然，箕裘当有继。雅闻甲子周，轩冕光照地。桑榆蔼余照，松柏绵晚翠。道韫无报客，贤声自吴会。
袁绳之太常起家赴南少司空走笔为赠
作者：王世贞
朝代：明

汉家清议重南宫，卧雪能怜袁邵公。总为太常高第久，玺书连旦拜司空。单车轧轧度丹阳，十载清名扬太常。任是令公家宴好，也应中夜减红妆。颠倒衣裳白发侵，箧中腰带半无金。当时谏草垂磨灭，犹是区区请剑心。依然蓝笋叩精兰，剥啄声停稚子欢。懒病科头当六月，不因知己便弹冠。
袁绳之太常起家赴南少司空走笔为赠·其一
作者：王世贞
朝代：明

汉家清议重南宫，卧雪能怜袁邵公。总为太常高第久，玺书连旦拜司空。
袁绳之太常起家赴南少司空走笔为赠·其三
作者：王世贞
朝代：明

颠倒衣裳白发侵，箧中腰带半无金。当时谏草垂磨灭，犹是区区请剑心。
袁绳之太常起家赴南少司空走笔为赠·其二
作者：王世贞
朝代：明

单车轧轧度丹阳，十载清名扬太常。任是令公家宴好，也应中夜减红妆。
袁绳之太常起家赴南少司空走笔为赠·其四
作者：王世贞
朝代：明

依然蓝笋叩精兰，剥啄声停稚子欢。懒病科头当六月，不因知己便弹冠。
袁鲁望考功奏最不上与舍弟留饮白下赋此促之
作者：王世贞
朝代：明

三月朝天理传车，不将留滞惜居诸。清曹爱弟难为别，上考知君已自书。酒尽长干须策马，花明幕府又牵裾。何如且作移旬去，鲈鲙莼丝到有馀。
袁鲁望见过分韵四首 其一 新岁为甲子
作者：王世贞
朝代：明

懒草玄经罢，开门春草平。交游随宦失，物态与年生。悬榻宁双下，呼樽始一惊。对君今日饮，差不悔虚名。
袁鲁望见过分韵四首·新岁为甲子
作者：王世贞
朝代：明

懒草玄经罢，开门春草平。交游随宦失，物态与年生。悬榻宁双下，呼樽始一惊。对君今日饮，差不悔虚名。盘飧无别味，好为野人留。菜甲春畦熟，河鲀晓市收。白分燕玉暖，青擘越丝柔。却笑张公子，莼鲈夺宦游。小有求羊径，能无为尔开。冻偏初徙竹，春勒未舒梅。少住因青眼，何营但醁醅。不须论兴尽，归舫或堪陪。渺渺孤帆去，江头此送君。风光催岸柳，潮影泄春云。纵饮时相压，狂歌好自闻。亦知分手易，将老畏离群。
袁鲁望见过分韵四首其三
作者：王世贞
朝代：明
体裁：五言律诗

小有求羊径，能无为尔开。冻偏初徙竹，春勒未舒梅。少住因青眼，何营但醁醅。不须论兴尽，归舫或堪陪。
袁鲁望见过分韵四首其二
作者：王世贞
朝代：明
体裁：五言律诗

盘飧无别味，好为野人留。菜甲春畦熟，河鲀晓市收。白分燕玉暖，青擘越丝柔。却笑张公子，莼鲈夺宦游。
袁鲁望见过分韵四首其四
作者：王世贞
朝代：明
体裁：五言律诗

渺渺孤帆去，江头此送君。风光催岸柳，潮影泄春云。纵饮时相压，狂歌好自闻。亦知分手易，将老畏离群。
袁黄岩寄雁荡图及新诗见示颇怀壮游之感
作者：王世贞
朝代：明

高枕柴门掩绿苔，素书惊为故人开。如分雁荡群青过，忽挟龙湫万玉来。康乐恨长乖试屐，河阳诗好任登台。君家夏甫终难慕，双足何曾限八垓。
袁黄州履善过访
作者：王世贞
朝代：明

社酒寒灯黯自亲，十年天地各风尘。羞将白雪供归计，忍向青山问逐臣。半刺不妨衔里旧，二毛俱讶梦中新。柴门茧犊堪驱使，莫为明时叹隐沦。
被命省狱畿郡有述
作者：王世贞
朝代：明

春草翩翩使者轩，高从北极俯中原。宁劳绣斧誇三辅，自有金鸡下九阍。车转普天思禹泣，网开何地屈汤恩。仅知刀笔文无害，敢向清朝借不冤。
被青州命后得伯承寄诗率尔有答
作者：王世贞
朝代：明

立马寒云拥塞回，萧条西望一鸿来。故人青玉吟为案，上国黄金别起台。海岱长悬开府色，风尘倘许佩刀才。知君岂少高阳侣，被发狂歌转自哀。
褚临兰亭歌用旧题定武韵
作者：王世贞
朝代：明

温奴误躏骊山陌，上帝依然秘真迹。欲窥日表少传神，但觅云仍便灾石。河南急利射雕手，除却率更谁劲敌。只字宁输永师贵，八法疑从白云获。纵令学步太婵娟，肯作重儓依俗格。颠米何劳据舷取，王孙已为炊玉易。对展双疑雕鹗翻，别看总是云霞色。未从道士换鹅群，要与君王留马式。小儒岂解襄阳狡，偶然弓失偶然得。枯树支屏未为复，位武经镵亦非匹。即容怀瓘中下估，试与绍京千万直。笑杀萧斋一字萧，少室山人为卖宅。
褚河南文皇哀册歌
作者：王世贞
朝代：明

长安城头日中暝，万户呼天哭髭圣。椒房总推太尉公，椽笔却付中书令。尔时玉匣归兰亭，如狱宝剑埋寒星。贺拔虽亡宇文在，此册居然见典刑。巧若婵娟态相媚，拙若老将藏馀锐。读罢疑瞻天日姿，看来尚挟风云气。功名真主词良臣，千秋呵护当有神。不见昭陵六石马，至今雷雨汗长新。
襄国王飞教千里岁一慰存野人无以仰酬惟祝麟趾之庆而已敬成四绝情见乎辞
作者：王世贞
朝代：明

老龙堤畔彩云开，千乘旌旗射猎来。蔽日鹏雏浑不管，掌中贪捧一珠回。渚宫春雪一登坛，宋玉文成最耐看。十二巫峰尽盘石，莫容云雨梦中残。六月金盘安石榴，榴房忽绽玉浆流。欲知太母尝新意，亲遣高王问魏收。老病蒙庄五亩阴，年年孤负楚王金。虽然曳尾泥涂乐，未少衔珠一片心。
襄国王飞教千里岁一慰存野人无以仰酬惟祝麟趾之庆而已敬成四绝情见乎辞·其一
作者：王世贞
朝代：明

老龙堤畔彩云开，千乘旌旗射猎来。蔽日鹏雏浑不管，掌中贪捧一珠回。
襄国王飞教千里岁一慰存野人无以仰酬惟祝麟趾之庆而已敬成四绝情见乎辞·其三
作者：王世贞
朝代：明

六月金盘安石榴，榴房忽绽玉浆流。欲知太母尝新意，亲遣高王问魏收。
襄国王飞教千里岁一慰存野人无以仰酬惟祝麟趾之庆而已敬成四绝情见乎辞·其二
作者：王世贞
朝代：明

渚宫春雪一登坛，宋玉文成最耐看。十二巫峰尽盘石，莫容云雨梦中残。
襄国王飞教千里岁一慰存野人无以仰酬惟祝麟趾之庆而已敬成四绝情见乎辞·其四
作者：王世贞
朝代：明

老病蒙庄五亩阴，年年孤负楚王金。虽然曳尾泥涂乐，未少衔珠一片心。
襄阳乐
作者：王世贞
朝代：明

大堤诸女郎，妆成出芳阁。瞥见千树空，馀花乱飞落。道是避妾妆，不信风雨恶。
襄阳蹋铜蹄
作者：王世贞
朝代：明

襄阳老龙堤，爨石铁作泥。骏马骄凿落，真是蹋铜蹄。买得樊城酒，来醉襄阳伎。人道江波险，侬道是平地。宜城七十里，朱楼与云齐。无地着酒馆，眼饱肚中饥。醉倒习家池，扶郎郎不归。道侬工下泪，去看羊公碑。
襄阳蹋铜蹄·其一
作者：王世贞
朝代：明

襄阳老龙堤，爨石铁作泥。骏马骄凿落，真是蹋铜蹄。
襄阳蹋铜蹄·其三
作者：王世贞
朝代：明

宜城七十里，朱楼与云齐。无地着酒馆，眼饱肚中饥。
襄阳蹋铜蹄·其二
作者：王世贞
朝代：明

买得樊城酒，来醉襄阳伎。人道江波险，侬道是平地。
襄阳蹋铜蹄·其四
作者：王世贞
朝代：明

醉倒习家池，扶郎郎不归。道侬工下泪，去看羊公碑。
襄阳蹋铜鞮
作者：王世贞
朝代：明

重铠飞上马，桃花汗金铃。儿是襄阳客，助汝下台城。
西乌夜飞
作者：王世贞
朝代：明

朴遫乌夜飞，去踏谁家树。欢须无两翼，教住不肯住。
西亭
作者：王世贞
朝代：明

昔邪寒不剪，书带绿如窒。过客虽自稀，主人已非一。
西亭王孙许殿卿左相远寄牡丹芍药赋此志谢
作者：王世贞
朝代：明

牙牌占彩贴红纱，袅袅双茎欲努芽。玉案遥将溱洧水，金盘绝胜魏姚家。分从汉掌俱沾露，种出梁园不让霞。为报江南佳丽甚，王孙春色到天涯。
西兴词
作者：王世贞
朝代：明

留君无计恨匆匆，尽酒停杯曲未终。船到西兴潮已落，明朝还起石尤风。
西园雅集为邺中诸王作
作者：王世贞
朝代：明

改服乘春豫，徵徒何缤郁。苑薄孟门塞，椒崇邺河曲。霞空散丛绮，风漪写文縠。笳翻驯鹿至，棠漾轻鸥逐。桂魄徂屡谢，兰膏禅相续。东西迷席改，昏旦遘欢促。搦管俱骛先，飞觞竞谋速。王其梁陈轨，宾亦邹枚属。名非履亢显，道以撝谦笃。设醴知不衰，官今益汤沐。
西城宫词十二首
作者：王世贞
朝代：明

芙蓉新样紫霞冠，细拥珠琲小凤团。一片香烟丛里出，玉真朝罢簇回銮。新传牌子赐昭容，第一仙班雨露浓。袋里相公书疏在，莫教香汗湿泥封。五雷坛上雷一声，海子闸口雨纵横。祈灵验后催传赏，马上朱提玉手擎。色色罗衫称体裁，铺宫新例一齐开。菱花小样黄金合，昨夜真人进药来。花底传筹到五更，隐囊斜倚到天明。寒霜不敢蒙头坐，暖阁时聆謦欬声。红轩步挽碧油轮，白玉阶头不动尘。阿监排当须次第，喜来俱作放班人。两角鸦青双箸红，灵犀一点未曾通。自缘身作延年药，憔悴春风雨露中。梨园弟子鬓如霜，十部龟兹九部荒。妒杀女冠诸侍长，大罗天上奏霓裳。鳌山烟火冠春城，步辇龙旌倒褪行。忽报大官供法酒，玉音宣唤五先生。西苑传看白鹿归，金鳌桥下立依依。不论供张能如鹿，愁见鸳鸯接翅飞。侍女俱传厌虏符，猫为铁骑鼠为奴。挦扯一博天颜喜，八宝金钱踠地铺。不御坤宁二十年，玉阶埋月树迷烟。联房自信无人到，閒放猧儿自在眠。
西城宫词十二首·其一
作者：王世贞
朝代：明
体裁：七言绝句

芙蓉新样紫霞冠，细拥珠琲小凤团。一片香烟丛里出，玉真朝罢簇回銮。
西城宫词十二首其七
作者：王世贞
朝代：明
体裁：七言绝句

两角鸦青双箸红，灵犀一点未曾通。自缘身作延年药，憔悴春风雨露中。
西城宫词十二首其三
作者：王世贞
朝代：明
体裁：七言绝句

五雷坛上雷一声，海子闸口雨纵横。祈灵验后催传赏，马上朱提玉手擎。
西城宫词十二首其九
作者：王世贞
朝代：明
体裁：七言绝句

鳌山烟火冠春城，步辇龙旌倒褪行。忽报大官供法酒，玉音宣唤五先生。
西城宫词十二首其二
作者：王世贞
朝代：明
体裁：七言绝句

新传牌子赐昭容，第一仙班雨露浓。袋里相公书疏在，莫教香汗湿泥封。
西城宫词十二首其五
作者：王世贞
朝代：明
体裁：七言绝句

花底传筹到五更，隐囊斜倚到天明。寒霜不敢蒙头坐，暖阁时聆謦欬声。
西城宫词十二首其八
作者：王世贞
朝代：明
体裁：七言绝句

梨园弟子鬓如霜，十部龟兹九部荒。妒杀女冠诸侍长，大罗天上奏霓裳。
西城宫词十二首其六
作者：王世贞
朝代：明
体裁：七言绝句

红轩步挽碧油轮，白玉阶头不动尘。阿监排当须次第，喜来俱作放班人。
西城宫词十二首其十
作者：王世贞
朝代：明
体裁：七言绝句

西苑传看白鹿归，金鳌桥下立依依。不论供张能如鹿，愁见鸳鸯接翅飞。
西城宫词十二首其十一
作者：王世贞
朝代：明
体裁：七言绝句

侍女俱传厌虏符，猫为铁骑鼠为奴。挦扯一博天颜喜，八宝金钱踠地铺。
西城宫词十二首其十二
作者：王世贞
朝代：明
体裁：七言绝句

不御坤宁二十年，玉阶埋月树迷烟。联房自信无人到，閒放猧儿自在眠。
西城宫词十二首其四
作者：王世贞
朝代：明
体裁：七言绝句

色色罗衫称体裁，铺宫新例一齐开。菱花小样黄金合，昨夜真人进药来。
西宫御沟
作者：王世贞
朝代：明

清泚弯环白玉沟，丛丛绿草衬澄流。自从天北金轮远，不染深宫粉黛愁。
西宫怨二首
作者：王世贞
朝代：明

露井香生百合开，夜深明月在青苔。春风自怨葳蕤锁，那有西宫玉辇来。点点莲花漏未央，乍寒如水透罗裳。谁怜金井梧桐露，一夜鸳鸯瓦上霜。
西宫怨二首·其一
作者：王世贞
朝代：明

露井香生百合开，夜深明月在青苔。春风自怨葳蕤锁，那有西宫玉辇来。
西宫怨二首其二
作者：王世贞
朝代：明
体裁：七言绝句

点点莲花漏未央，乍寒如水透罗裳。谁怜金井梧桐露，一夜鸳鸯瓦上霜。
西山诗 其一 戊申冬以秩祀行作
作者：王世贞
朝代：明
体裁：四言诗

朝上西山，艰哉�崟。溪谷多风，倏旸而阴。胗䁾中肤，�慄缘音。十步五步，不能见人。牛马却走，熊罴号吟。仆夫告痡，口舌屈噤。修途无端，北陆遵沈。道有鼷鼠，结穴何深。忽而过我，杳不可寻。菀菀好鸟，栖栖中林。我独何为，伛偻不禁。皇命秩祀，俾孔之钦。肃肃卿相，咫尺尔临。我躬不遑，简书是忱。念思愲结，盻此高岑。
西山诗·其二
作者：王世贞
朝代：明

皇命卿士，尔往祗谒。夙戒卒事，毕礼以发。仰盻河汉，如近寝阙。敛其狂飙，纵以明月。绵绵连山，与月见没。峨峨隧途，松柏郁杌。茫茫平原，积气如渤。巉巉冰岩，忽起飘鹘。耳听骚屑，足蹑恍忽。岂不遄返，悯此驭卒。
西山道中候于鳞不至
作者：王世贞
朝代：明

弭驾登崇椒，回眸注遥鞅。山谷日苍苍，寒蝉振悲响。修途浩无端，征车递来往。顾此尘中士，胡然殢余想。聊失在须臾，浩如隔云壤。意子或见迟，踟蹰两相向。
西山道中有感
作者：王世贞
朝代：明

驱马度潺湲，声从乱叶间。高秋出远戍，落日满诸山。寝殿金为室，长城玉作关。垂衣先帝业，回首愧朝班。
西山道起苍兔草中逐之不得
作者：王世贞
朝代：明

马头苍兔剪春风，一线光腾杳霭中。落日平原青草色，不知鹰隼为谁雄。
西江月·戏赠奕者李生
作者：王世贞
朝代：明

未转头时是梦，此心安处为家。一枰敲作冷生涯。管甚三冬九夏。脚底东西自在，人情厚薄由它。杯盘随分有些些。且向花前醉也。
西门行二首
作者：王世贞
朝代：明

出西门，冢累累。车中幸有酒，不饮奚之。但复饮，沈醉当自知。焉能前驺后殿，束缚乃翁为。雷大鼓，炙鸣笙，试问冢中枯，曷不为，起听飞霜激流徵。六月清霜零，即呼道傍子为我，辨其声。虽无故人钟子期，但操山水中所私。虽无故人钟子期，但操山水中所私。相逢侠邪路，轮仄伤马蹄。与君非一体，何用不相疑。步出城西门，但见两两垂杨。高枝自相樛，低枝亦成行。昔者手植之，不敢望人长。十年不相遘，睹此参天势莫当。东家秃柏偃蹇气欲尽，令我箕踞叹息此树傍。人间世，一何茫茫。丈夫宛转间，倏忽生辉光。巧命搏参差，奇贤避颉颃。扶杖且归来，兄呼醪，嫂呼豨，大妇洗爵，小妇前致辞。俱睹百年树，不睹人生百岁时。今日乐相乐，何用戚戚缠思悲。
西门行二首·其一
作者：王世贞
朝代：明

出西门，冢累累。车中幸有酒，不饮奚之。但复饮，沈醉当自知。焉能前驺后殿，束缚乃翁为。雷大鼓，炙鸣笙，试问冢中枯，曷不为，起听飞霜激流徵。六月清霜零，即呼道傍子为我，辨其声。虽无故人钟子期，但操山水中所私。虽无故人钟子期，但操山水中所私。相逢侠邪路，轮仄伤马蹄。与君非一体，何用不相疑。
西门行二首·其二
作者：王世贞
朝代：明

步出城西门，但见两两垂杨。高枝自相樛，低枝亦成行。昔者手植之，不敢望人长。十年不相遘，睹此参天势莫当。东家秃柏偃蹇气欲尽，令我箕踞叹息此树傍。人间世，一何茫茫。丈夫宛转间，倏忽生辉光。巧命搏参差，奇贤避颉颃。扶杖且归来，兄呼醪，嫂呼豨，大妇洗爵，小妇前致辞。俱睹百年树，不睹人生百岁时。今日乐相乐，何用戚戚缠思悲。
西隐
作者：王世贞
朝代：明

一瓢挂一锡，毋劳问姓名。欲识西来意，崖前柏子生。
要刘子真光禄出会
作者：王世贞
朝代：明

十载时通白雪盟，朅来犹自昩平生。双鱼入袖元难灭，老骥逢师可不鸣。文度江东惭独步，真长晋代许齐名。船斋少宿丹阳尹，牛女应誇紫气横。
见德州李帅谈边事有感
作者：王世贞
朝代：明

秋色大荒甚，单于吹角时。移营千障急，转饷九边迟。国事俱黄口，材官几白眉。向来歌舞地，回首半疮痍。
见挟弹者偶作
作者：王世贞
朝代：明

黄衫挟弹市人看，杨柳阴中百舌寒。日暮建章秋色里，不知何处落金丸。
见有演关侯斩貂蝉传奇者感而有述
作者：王世贞
朝代：明

董姬昔为吕，貂蝉居上头。自夸预帷幄，肯作抱衾裯。一朝事势异，改服媚其仇。心心托汉寿，语语厌温侯。忿激义鹘拳，眦裂丹凤眸。孤魄残舞衣，腥血溅吴钩。兹事岂必真，可以快千秋。旦闻抱琵琶，夕弄他人舟。售者何足言，受者能不羞。宁如楚虞姬，一死不徇刘。
见甫与余交久矣忽以书币及诗来贽请执门人礼以此辞谢
作者：王世贞
朝代：明

军城烟柳暮苍然，忽堕孤鸿棐几边。今日子云仍问字，当时文举已忘年。书来绣段难为报，家有青箱敢吝传。莫道郧江无柳折，也曾相系孝廉船。
见边庭人谈壬子三月事有述
作者：王世贞
朝代：明

戍从上谷来，疮痍半侵面。对酒不能酌，未语泪珠溅。借问何为者，告我三月战。妖氛祁连发，杂部呼衍遍。令速飙雨集，台荒烽火眩。卒然遇山头，狐兔窜散漫。我师不盈千，敌众已号万。拓弓鸣霹雳，走马蹙飞电。层冰煜戈甲，乌云罩发辫。中间两旗出，倏忽天宇变。况乃积威后，吏士总灰汗。低头念父母，黄泉去几线。亡矣存不知，人耶鬼难辨。桓桓时将军，擐甲流英盼。饮水贾逸勇，解鞍示馀算。坚重麾下当，腾骧诸孙先。赴敌均戴天，丧元等飘霰。屡冲亡移足，再接莫逃眴。批捣肉郊原，喧呼涛江汉。日莫围未解，炊烟出胸咽。白马飞护军，朱缨光灿灿。斩其前却骑，赏彼兵锋冠。长空双眸疾，宛转堕一箭。咋指大众遁，横戈锐行殿。橐驼墙外收，野老沟中看。痛定还神魂，追思更摇瞑。倘不天意在，人尽乌鸢饭。呜呼一千卒，将军实枢干。昨者捷书闻，欢溢未央殿。论功非常格，行赏绝淹旦。南金䮍蹄方，蜀锦兽袍茜。捧出皆动色，光辉耀驰传。元戎何骄盈，闻之怒椎案。手自推毂臣，不如偏裨贱。十万羽林儿，膂力岂不健。节制纷下施，功成违亦谴。头颅完万死，肝胆折一见。居平慕廉吏，募士黄金散。家有鄠杜田，为寿前致献。所丐假威严，那能望恩眷。不然却敌身，充庖若凫雁。妻子诟未平，部曲私相唁。死生已独当，宠辱他人擅。东邻酒家胡，洛阳业商贩。甲胄为何物，勋名首腾荐。人奴岂卫青，通侯及韩嫣。纷纷貂尾续，汲汲羊胃烂。天子实明圣，涂肝亦何惋。所虑缓急膺，诸边士心玩。请剑天茫茫，王室勿多难。
见边庭人谈壬子三月事有述
作者：王世贞
朝代：明
体裁：古风

戍从上谷来，疮痍半侵面。对酒不能酌，未语泪珠溅。借问何为者，告我三月战。妖氛祁连发，杂部呼衍遍。令速飙雨集，台荒烽火眩。卒然遇山头，狐兔窜散漫。我师不盈千，敌众已号万。拓弓鸣霹雳，走马蹙飞电。层冰煜戈甲，乌云罩发辫。中间两旗出，倏忽天宇变。况乃积威后，吏士总灰汗。低头念父母，黄泉去几线。亡矣存不知，人耶鬼难辨。桓桓时将军，擐甲流英盼。饮水贾逸勇，解鞍示馀算。坚重麾下当，腾骧诸孙先。赴敌均戴天，丧元等飘霰。屡冲亡移足，再接莫逃眴。批捣肉郊原，喧呼涛江汉。日莫围未解，炊烟出胸咽。白马飞护军，朱缨光灿灿。斩其前却骑，赏彼兵锋冠。长空双眸疾，宛转堕一箭。咋指大众遁，横戈锐行殿。橐驼墙外收，野老沟中看。痛定还神魂，追思更摇瞑。倘不天意在，人尽乌鸢饭。呜呼一千卒，将军实枢干。昨者捷书闻，欢溢未央殿。论功非常格，行赏绝淹旦。南金袅蹄方，蜀锦兽袍茜。捧出皆动色，光辉耀驰传。元戎何骄盈，闻之怒椎案。手自推毂臣，不如偏裨贱。十万羽林儿，膂力岂不健。节制纷下施，功成违亦谴。头颅完万死，肝胆折一见。居平慕廉吏，募士黄金散。家有鄠杜田，为寿前致献。所丐假威严，那能望恩眷。不然却敌身，充庖若凫雁。妻子诟未平，部曲私相唁。死生已独当，宠辱他人擅。东邻酒家胡，洛阳业商贩。甲胄为何物，勋名首腾荐。人奴岂卫青，通侯及韩嫣。纷纷貂尾续，汲汲羊胃烂。天子实明圣，涂肝亦何惋。所虑缓急膺，诸边士心玩。请剑天茫茫，王室勿多难。
见逐参方僧禁约戏成一绝
作者：王世贞
朝代：明

约束飞来峰去后，便驱天竺旧胡神。阎浮未有三生籍，若个人非行脚人。
观一上人将往五台礼文殊出行卷索赠
作者：王世贞
朝代：明

一锡初开行脚缘，五台高拥佛螺烟。闻师欲访金刚窟，误却文殊鼻孔边。过耳便成狮子吼，安心莫堕野狐禅。从遭寂老揶揄后，不傍人间七百年。
观夜猎醉作
作者：王世贞
朝代：明

老分穷愁在，归堪一事狂。由来学剑晚，肯为著书忙。花径朝浮白，霜天夜走黄。衰颜且涂抹，阑入少年场。
观奕者周生与朱茂才奕偶成一律赠周
作者：王世贞
朝代：明

媚清馆前花事微，客将棋局送斜晖。聊成死处窥活趣，不向生门发杀机。敌手垒成俱渭水，监军马蹶有淮淝。一枰未了兴先尽，余响犹残吾已归。
观察顾公六十寿言
作者：王世贞
朝代：明

三朝旧德剡方腾，四姓高门代并称。人向隐君夸晚节，我于循吏表中兴。无书新沓交从在，有子蓝田价转增。赐觐宫花分露掌，传家谏草挹风棱。庭间鲤对诗能续，海近筹添事可凭。兴到玉峰舒蜡屐，思幽金泽傍渔灯。征车断不惊元叹，推毂虚曾忝茂弘。更祝朋尊须尽量，莫教春酒但如渑。
观李于鳞射歌
作者：王世贞
朝代：明

李侯手挽三石强，左射右射势莫当。饮羽犹然动逸劲，白日迥接星飞芒。綵旌乱驰鼓人震，徐插繁弱神扬扬。江南野夫不肯降，气挟岱岳超扶桑。乍腾手势身亦转，矢落不见东西飏。道傍儿女相走笑，比着束手无馀长。主人玉杯竞前醉，李侯颇欲誇其技。自云昔者师刘焘，罢看诗书驰猎骑。珊瑚仆姑千金装，戎锦韎韐五花队。焘也逡巡独前出，指顾万象俱辟易。皎如宵月横控弦，飒尔秋霜见鸣镝。众看云中一片白，宛转血坠摩空翼。猿猱叫号麋鹿窜，袒跣手割分肩肋。精能远出都护右，猛志坐夺材官色。风尘将相在一身，往见主揽甘泉策。刘子慷慨欣握符，李侯沉冥困执戟。非但折节攻三馀，亦逐时人理簿书。雄心隐隐见眉睫，世事忽忽甘籧篨。英雄善藏须莫识，辱国之艺何欷歔。我醉为歌平原下，青霾森森日色亚。安得一箭万里空，野夫饱饭看君射。
观潮娄浒作
作者：王世贞
朝代：明

七月十八日，潮头何壮哉。平驱银海立，忽卷雪山来。汹汹喷晴雪，殷殷动远雷。千艘催簸荡，万弩屈喧豗。笑缓枚生发，争先伍相才。老人惊未睹，尊酒喜重开。飞瀑庐山破，奔流砥柱摧。乾坤此三绝，欲返重徘徊。
观澜亭枯莲
作者：王世贞
朝代：明

月冷亭莲秋思深，半池病碧半黄侵。歌残白苧香犹在，褪尽红衣态不禁。愧尔渐非初服地，怜予同抱后时心。江南子夜偏饶景，愁绝霜风何处寻。
观音岩
作者：王世贞
朝代：明

洗髻碧流润，绕龛红叶深。松风定中过，不是海潮音。
观音阁诸公饯别袁抑之太宰
作者：王世贞
朝代：明

万仞削不尽，千秋留至今。长江天地带，清梵海潮生。岂以皈依念，能销怅别心。扁舟夕阳外，巢许意何深。
览何使君振卿所编游名山记有寄
作者：王世贞
朝代：明

笔底青山杖底知，书成不数子长奇。双峰太华真如掌，万里岷峨半入眉。婚嫁向平何日事，卧游宗炳暮年期。玉京人鸟须弥顶，更有新编拟付谁。
览古感时偶成十古律
作者：王世贞
朝代：明

知己世不易，知人吾亦然。方共东山隐，甚谓安石贤。物议善翻覆，时情多变迁。何如饮清泌，高咏白驹篇。右军本清贵，暮年厌时私。偶闻远游讯，遂结良常期。峥嵘破羌帖，掩抑誓墓辞。朝贤未应悉，惟许蓝田知。阿游踞东阁，赣君谈坐隅。小生乃相吏，苟出当非夫。感慨事已往，功名人自愚。纵甘嗟来食，念此非穷途。东京昔云季，贤哲亦憧憧。少犹慕党锢，晚则趋中庸。吾爱黄叔度，世矜郭林宗。揽辉固威凤，无闷乃潜龙。何由贡禹冠，寂寂向空弹。薇蕨尽堪饱，薜萝殊未寒。将无弋腐鼠，谓欲饵鹓鸾。见侮乃如此，雄心胡不残。元王溷大历，矫矫独杨公。所以白麻下，弇然素丝风。驺呵京兆削，粉黛汾阳空。虽怜夺之早，高名翻得终。冬寒衣一称，朝饥酒再巡。老叨儿女惠，粗足渔樵身。幼安恬遁野，子鱼惭要津。苟无青云望，何必登故人。少日不知佞，老来宁贡谀。念君当尔尔，聊此布区区。廊庙既已圣，山林安自愚。忘机独鸥鸟，或可与之俱。朝事不入耳，入恐滞眉端。君子自为敌，小人能即安。牛李横角抵，洛蜀竞崩湍。未必深山内，闻歌行路难。乡书不入眼，入恐翳双眸。闾井有封豕，衣冠多沐猴。东家易新主，西田非故畴。欲借空门宿，阇黎讼比丘。
览古感时偶成十古律·其一
作者：王世贞
朝代：明

知己世不易，知人吾亦然。方共东山隐，甚谓安石贤。物议善翻覆，时情多变迁。何如饮清泌，高咏白驹篇。
览古感时偶成十古律·其七
作者：王世贞
朝代：明

冬寒衣一称，朝饥酒再巡。老叨儿女惠，粗足渔樵身。幼安恬遁野，子鱼惭要津。苟无青云望，何必登故人。
览古感时偶成十古律·其三
作者：王世贞
朝代：明

阿游踞东阁，赣君谈坐隅。小生乃相吏，苟出当非夫。感慨事已往，功名人自愚。纵甘嗟来食，念此非穷途。
览古感时偶成十古律·其九
作者：王世贞
朝代：明

朝事不入耳，入恐滞眉端。君子自为敌，小人能即安。牛李横角抵，洛蜀竞崩湍。未必深山内，闻歌行路难。
览古感时偶成十古律·其二
作者：王世贞
朝代：明

右军本清贵，暮年厌时私。偶闻远游讯，遂结良常期。峥嵘破羌帖，掩抑誓墓辞。朝贤未应悉，惟许蓝田知。
览古感时偶成十古律·其五
作者：王世贞
朝代：明

何由贡禹冠，寂寂向空弹。薇蕨尽堪饱，薜萝殊未寒。将无弋腐鼠，谓欲饵鹓鸾。见侮乃如此，雄心胡不残。
览古感时偶成十古律·其八
作者：王世贞
朝代：明

少日不知佞，老来宁贡谀。念君当尔尔，聊此布区区。廊庙既已圣，山林安自愚。忘机独鸥鸟，或可与之俱。
览古感时偶成十古律·其六
作者：王世贞
朝代：明

元王溷大历，矫矫独杨公。所以白麻下，弇然素丝风。驺呵京兆削，粉黛汾阳空。虽怜夺之早，高名翻得终。
览古感时偶成十古律·其十
作者：王世贞
朝代：明

乡书不入眼，入恐翳双眸。闾井有封豕，衣冠多沐猴。东家易新主，西田非故畴。欲借空门宿，阇黎讼比丘。
览古感时偶成十古律·其四
作者：王世贞
朝代：明

东京昔云季，贤哲亦憧憧。少犹慕党锢，晚则趋中庸。吾爱黄叔度，世矜郭林宗。揽辉固威凤，无闷乃潜龙。
解任后得明卿罢官报寄赠二章
作者：王世贞
朝代：明

参差尺一谢朝班，回首风尘梦寐间。敢谓清时稀白简，居然薄命损朱颜。浮云久自深吾辈，春雪犹能近故山。世态纷纷何足道，与君偷得到头闲。邮书一到不堪闻，起剔残灯坐夜分。塞马论来终是失，冥鸿去后许谁群。无妨中散来千里，更喜延之咏五君。与说近踪应稍慰，买山全占洞庭云。
解任后得明卿罢官报寄赠二章·其一
作者：王世贞
朝代：明

参差尺一谢朝班，回首风尘梦寐间。敢谓清时稀白简，居然薄命损朱颜。浮云久自深吾辈，春雪犹能近故山。世态纷纷何足道，与君偷得到头闲。
解任后得明卿罢官报寄赠（以下弇州续稿）
作者：王世贞
朝代：明
体裁：七言律诗

邮书一到不堪闻，起剔残灯坐夜分。塞马论来终是失，冥鸿去后许谁群。无妨中散来千里，更喜延之咏五君。与说近踪应稍慰，买山全占洞庭云。
解嘲三章答明佐
作者：王世贞
朝代：明

长安酒旗红刺日，少年半死邯郸瑟。三月飞花何太疾，庆卿被发悲且歌。故人相遇不尽饮，明日单车愁奈何。乡里小儿爱儿戏，丈夫胡为亦如此。头颅四十可知矣，铜池池上南风微。庾公无金但袖手，何人赎取太真归。刘郎壁立无担石，少年场中逞颜色。袒跣豪呼众辟易，彭城有客亦摴蒱。乾坤一掷分枭卢，区区百万何为乎。
解嘲三章答明佐·其一
作者：王世贞
朝代：明

长安酒旗红刺日，少年半死邯郸瑟。三月飞花何太疾，庆卿被发悲且歌。故人相遇不尽饮，明日单车愁奈何。
解嘲三章答明佐其三
作者：王世贞
朝代：明
体裁：古风

刘郎壁立无担石，少年场中逞颜色。袒跣豪呼众辟易，彭城有客亦摴蒱。乾坤一掷分枭卢，区区百万何为乎。
解嘲三章答明佐其二
作者：王世贞
朝代：明
体裁：古风

乡里小儿爱儿戏，丈夫胡为亦如此。头颅四十可知矣，铜池池上南风微。庾公无金但袖手，何人赎取太真归。
解斋后过瞻美弟山池一首
作者：王世贞
朝代：明

杜门旬日偶初出，物色风光相映鲜。为问攒眉莲社后，能无把臂竹林前。青山大可供词客，新月殊堪费酒钱。报汝过从应更数，莫教童稚厌周旋。
解语花·题美人捧茶
作者：王世贞
朝代：明

中泠乍汲，谷雨初收，宝鼎松声细。柳腰娇倚。薰笼畔、斗把碧旗碾试。兰芽玉蕊。勾引出、清风一缕。颦翠蛾、斜捧金瓯，暗送春山意。微袅露鬟云髻。瑞龙涎犹自，沾恋纤指。流莺新脆。低低道、卯酒可醒还起。双鬟小婢。越显得、那人清丽。临饮时、须索先尝，添取樱桃味。
解语花·题美人捧觞
作者：王世贞
朝代：明

檀槽细压，紫溜泠泠，滴碎珠千斛。鹔鹴初赎。谁揩醒、卓女远山黛绿。朱樱小蹙。风袅处、山香几曲。捧屈卮、徐露春芽，一样纤纤玉。何事锦围翠簇。只枝头一点，买断金谷。灵犀轻嘱。微酣后、记取夜来题目。双鬟趁逐。扶俺向、碧纱厨宿。誇醉乡、还傍温柔，此际平生足。
触暑渡淮寄舍弟
作者：王世贞
朝代：明

渡江已见乡心发，及渡淮河重惘然。回首风云恒自变，出门天地总堪怜。疲驹顾影时时立，畏日骄人故故悬。欲觅旧欢那可得，北窗还许对床眠。
詹东图内翰迁吏部郎移舍过题园亭
作者：王世贞
朝代：明

新佐天官领百司，可如供奉玉堂时。向来仙骨应俱羡，此去冰心祗自知。衙散图书周四壁，亭虚花竹隐三垂。墙头一片钟山色，好是长吟谢朓诗。
詹东图进士以所刻石书见示为成二绝赠之
作者：王世贞
朝代：明

题罢江东幼妇碑，公车二月到京师。十三经就如登石，除却中郎更有谁。不是君家詹舍人，紫微房后写丝纶。男儿自有如椽笔，一扫燕然万古新。
詹东图进士以所刻石书见示为成二绝赠之·其一
作者：王世贞
朝代：明

题罢江东幼妇碑，公车二月到京师。十三经就如登石，除却中郎更有谁。
詹东图进士以所刻石书见示为成二绝赠之·其二
作者：王世贞
朝代：明

不是君家詹舍人，紫微房后写丝纶。男儿自有如椽笔，一扫燕然万古新。
詹录从孙予告喜而寄之
作者：王世贞
朝代：明

相如归自使，称病乞文园。名为抽簪好，官宁负弩尊。斗茶新胜客，种竹旧生孙。若欲亲花鸟，来从老圃论。
證明岩
作者：王世贞
朝代：明

野夫如慧能，随缘就衣食。劳师强證明，本自无功德。
计偕途中四绝句
作者：王世贞
朝代：明

阊门女儿妆髻轻，十三十四学银筝。行人不解丝中语，都道阳关送别声。金陵望中山抹烟，铁瓮城头浪拍天。居人尽说风波恶，江口何时不放船。日落徐河水乱流，高城椎柝漏声愁。相逢欲解珊瑚玦，不见胡姬旧酒楼。济河北流复南流，行到天津南北愁。人生顺逆虽有分，耐可此身居上游。
计偕途中四绝句·其一
作者：王世贞
朝代：明

阊门女儿妆髻轻，十三十四学银筝。行人不解丝中语，都道阳关送别声。
计偕途中四绝句其三
作者：王世贞
朝代：明
体裁：七言绝句

日落徐河水乱流，高城椎柝漏声愁。相逢欲解珊瑚玦，不见胡姬旧酒楼。
计偕途中四绝句其二
作者：王世贞
朝代：明
体裁：七言绝句

金陵望中山抹烟，铁瓮城头浪拍天。居人尽说风波恶，江口何时不放船。
计偕途中四绝句其四
作者：王世贞
朝代：明
体裁：七言绝句

济河北流复南流，行到天津南北愁。人生顺逆虽有分，耐可此身居上游。
记汉童谣
作者：王世贞
朝代：明

蹇人欲上山，秦帝欲上天。假令天可上，地上少人烟。
许殿卿左史有悼内之戚请告归里赋此寄赠
作者：王世贞
朝代：明

休沐周原可惮劳，悼亡潘鬓转萧骚。烟霞不逐长裾老，霜月还依拥传高。暂去临邛无卓女，将归梁苑有枚皋。君看醴酒缘谁设，莫向春风恋浊醪。
许解元悼妾
作者：王世贞
朝代：明

带有同心在，丝将续命迟。泪偷埋玉地，心折赐珠时。解幌风从入，钩帘月自垂。安仁故亡恙，不那鬓成丝。天上仙期迫，人间别恨深。吹箫不同去，步幄杳难寻。入梦惊纤玉，闻香剩郁金。都将可怜意，留作断肠吟。十五绣鸳鸯，妆成赠阮郎。蛾眉西岭月，鸾镜九秋霜。小雨流苏暗，阑风锦簟凉。欲从天外觅，谁遣返魂香。云鬟白玉酥，人道胜罗敷。所念前鱼泣，宁知别鹤孤。同心误綵繸，如意妒珊瑚。往日西陵柏，萧萧长夜徂。
许解元悼妾·其一
作者：王世贞
朝代：明

带有同心在，丝将续命迟。泪偷埋玉地，心折赐珠时。解幌风从入，钩帘月自垂。安仁故亡恙，不那鬓成丝。
许解元悼妾·其四
作者：王世贞
朝代：明

云鬟白玉酥，人道胜罗敷。所念前鱼泣，宁知别鹤孤。同心误綵繸，如意妒珊瑚。往日西陵柏，萧萧长夜徂。
许解元悼妾其三
作者：王世贞
朝代：明
体裁：五言律诗

十五绣鸳鸯，妆成赠阮郎。蛾眉西岭月，鸾镜九秋霜。小雨流苏暗，阑风锦簟凉。欲从天外觅，谁遣返魂香。
许解元悼妾其二
作者：王世贞
朝代：明
体裁：五言律诗

天上仙期迫，人间别恨深。吹箫不同去，步幄杳难寻。入梦惊纤玉，闻香剩郁金。都将可怜意，留作断肠吟。
访吴登不值承见寄三绝句赋此为答
作者：王世贞
朝代：明

从此步屧过，吴均莫相避。试看白板扉，的应无凤字。蹈海惜珠沈，归来偶溪涨。忽见明月光，居然开老蚌。春来花鸟意，父子各争新。但启柴门看，人间大有人。
访吴登不值承见寄三绝句赋此为答·其一
作者：王世贞
朝代：明

从此步屧过，吴均莫相避。试看白板扉，的应无凤字。
访吴登不值承见寄三绝句赋此为答·其三
作者：王世贞
朝代：明

春来花鸟意，父子各争新。但启柴门看，人间大有人。
访吴登不值承见寄三绝句赋此为答·其二
作者：王世贞
朝代：明

蹈海惜珠沈，归来偶溪涨。忽见明月光，居然开老蚌。
访太史李丈石鹿草堂
作者：王世贞
朝代：明

罢停青雀棹，来访碧山居。杂浦桥能识，飞花径未除。坐通文举刺，窗满邺侯书。为酒初收秫，分泉自灌蔬。舞留玄圃鹤，钓得渭滨鱼。握麈青天外，弹棋白日馀。荣庭更兰桂，触目有璠玙。邑相陪莱服，门人奉笋舆。烟霞东阁履，星斗上林裾。燕客多相问，君无厌汉庐。
访子与长兴道中
作者：王世贞
朝代：明

客路逢秋倍可怜，布帆如练挂苍烟。绿醽若下堪满盏，紫蟹湖头不论钱。千里敢言中散驾，百年差胜子猷船。怀贤徙倚孤吟发，句就人间懒向传。
访明征君事读唐高御碑有感
作者：王世贞
朝代：明

征君不可迹，萝薜望来深。更藉空王力，高明传至今。蒲轮三起诏，螭首一纶青。虽表旌贤美，终非遁世心。欲伸苹芷荐，念尔不余歆。
访李丈修撰子相考功承二君见候不值有感
作者：王世贞
朝代：明

谁道嵇康懒，携琴载酒杯。仙舟空不见，日暮独徘徊。桂讶淮南近，帆疑剡曲来。知当动星象，不必拟三台。
访汝厚善果寺
作者：王世贞
朝代：明

客居兰若远，为尔特相寻。宦迹容颜在，离怀鬓发深。暮生高殿角，春入古槐阴。更有弥天话，能淹不住心。
访茂秦有感茂秦时与李顺德有隙索书不得
作者：王世贞
朝代：明

上客梁园赋转工，相逢忽忆帝城东。停杯句就乾坤别，回首人怜道路同。每饭岂能忘钜鹿，尺书虚已问冥鸿。亦知彼地张陈迹，怅望千秋洒泪中。
访邵子弁是日以友人王太史聘入京不遇
作者：王世贞
朝代：明

萧萧寒雨叩柴关，匹马冲泥去不还。倘遇故人留禁直，莫将诗句乞青山。
访饮张宪副诚之遇两张有作聊此奉酬
作者：王世贞
朝代：明

萧洒图书四壁间，盘飧此日累君闲。别来乡国论今雨，语罢江云失旧山。拥砌疏花争霢霂，隔林脩竹弄潺湲。自听张恊愁霖咏，不作王猷汎雪还。
试剑石
作者：王世贞
朝代：明

我有昆吾剑，不将持试石。白璧隐荆山，剖出长虹色。
试心石
作者：王世贞
朝代：明

陡出三尺崖，下临千尺地。道人呼试心，无心可将试。
诗成之明日而王翁疾甚又明日就木矣感叹之余复得一章
作者：王世贞
朝代：明

一百六年难老身，半刹那间隔世尘。飞去独为华表鹤，化来双剩禹门鳞。空教休琏歌三叟，赢得商于仅二人。海为桑田垂沮洳，峰如华顶断嶙峋。虎溪他日不成笑，橘叟兹秋聊对论。彭祖较来差尚夭，黔娄谥后未为贫。客从逝水浮云去，交许清风明月新。更道岁寒还有托，老梅拳曲伴松筠。
诞辰次日解斋自嘲
作者：王世贞
朝代：明

纵减尘中累，犹残物外名。从人称下寿，而我爱无生。僧辍钟时饭，船余网后羹。陶觞与何肉，虽有不关情。
询吴舍人病
作者：王世贞
朝代：明

汝但栖金马，声名未陆沉。宦情秋事薄，卧病白云深。自反三湘吊，弥坚百代心。高斋对玉轸，寥落为知音。懒朝初谢病，青草闭门长。去俗为齐语，矜人笑楚狂。寸心天未折，孤愤世频妨。浊酒如相命，和歌燕市傍。
询吴舍人病·其一
作者：王世贞
朝代：明

汝但栖金马，声名未陆沉。宦情秋事薄，卧病白云深。自反三湘吊，弥坚百代心。高斋对玉轸，寥落为知音。
询吴舍人病·其二
作者：王世贞
朝代：明

懒朝初谢病，青草闭门长。去俗为齐语，矜人笑楚狂。寸心天未折，孤愤世频妨。浊酒如相命，和歌燕市傍。
请告杜门大司成张公少宗伯赵公学士余公携觞见枉分韵得桑字
作者：王世贞
朝代：明

病起闲门日自长，晚云珍树郁苍苍。驺呵并枉乌衣巷，簪盍聊呼白玉堂。此别孤踪各朝野，只今何事不沧桑。诸贤莫厌飞觞紧，万拆声中满路霜。
请太室兄为代而不能俟赋此寄怀
作者：王世贞
朝代：明

来往鱼椷问合离，翻从得代负心期。谁能纳节仍留滞，尔为攀辕合到迟。开府转应饶杜癖，腐儒那敢诧萧规。马头南去如钩月，唯许襄江岘首知。
诸公会赵中贵园
作者：王世贞
朝代：明

西华西去有园亭，为客高楼日不扃。槛外四收吴苑绿，杯中一送蒋山青。沟从太液宽分润，席傍微垣好聚星。莫笑贵人艰粉黛，只今姚魏未全零。
诸城山行
作者：王世贞
朝代：明

涓然衣带水，忽入松萝间。海雨酝秋色，山风澄客颜。崔嵬径欲尽，窈窕谷堪攀。济胜岂无具，能如玄度閒。
诸方警报丛至用成孤愤投寄翁朱二公
作者：王世贞
朝代：明

淮海惊鳞踊，江介衡波流。会稽栖组练，槜李集星斿。鹊兴晋阳甲，猬起牂牁雠。闽岭无完土，燕秦鲜宿糇。谁谓八纮广，束我如一抔。戢戢趍亨士，寥寥倾否猷。结发辞家食，举宗被恩休。陈列郎署间，剖符东海陬。揣分虽不任，匪职难为谋。慨矣扶风啸，越石不梦周。率尔千乘答，仲尼或哂由。况乃我严君，受寄在戎辀。曾是北顾纾，缅怀中制忧。久戍赋清人，零雨东山遒。回光冀日月，返驾贲林丘。请用微薄躬，上为君父酬。七尺终归尽，寸心谁与投。进虞处堂燕，退愧营巢鸠。投分报公父，裁书谢阿游。方驾骋天衢，执鞭如可求。毋使局足鸣，重贻伯乐羞。
诸生钱叔宝再乞诗赠寄王司徒
作者：王世贞
朝代：明

共道司农领？来，至今风采映吴台。车门文举无劳刺，馆客长瑜未肯回。我自江湖容抱疾，即从霄汉见怜才。诸生但许青萍在，会有雄光傍上台。
诸生钱叔宝再乞诗赠寄王司徒
作者：王世贞
朝代：明
体裁：七言律诗

共道司农领�来，至今风采映吴台。车门文举无劳刺，馆客长瑜未肯回。我自江湖容抱疾，即从霄汉见怜才。诸生但许青萍在，会有雄光傍上台。
读了缘居士礼补陀记
作者：王世贞
朝代：明

普光道场在何处，补陀落伽深且广。沈生自捧圆通偈，一叶飘然破泱漭。天风不断海潮音，春山尽耸莲花掌。夜分清呗犹未歇，忽涌波间火齐盎。归与冯郎诧奇胜，便拟青钱买单舫。大士端然鼻孔间，可怜两面空相向。
读于泽州致于鳞所著诗选遗珠有感
作者：王世贞
朝代：明

历下孤坟已黯然，郢中高倡世争传。犹疑紫气占难尽，更得青箱手自编。一梦可能忘李白，诸生真见守杨玄。空斋欲读先挥泪，为忆论文倚树年。
读匈奴传
作者：王世贞
朝代：明

匈奴新得意，入塞即横行。贱老长从俗，趋贪不顾名。抗衡非上策，避地且全生。和好终难恃，那曾念舅甥。
读史有感十二首
作者：王世贞
朝代：明

汉武箠八荒，中原亦云蒿。神鲛甘鼎腥，天马以游遨。归来大受计，柏梁造天高。赫哉轮台言，黔首息讴谣。肝腑授亲臣，八柄唯所操。钩戟化为耝，大农自称饶。薄海颂明哲，宁知贤者劳。子长负奇气，少多贤豪游。堕身蚕室间，戢影旃孟俦。推毂岂不廑，惧为君子羞。彊戚䘍东都，帷幨运奇猷。金章耀左貂，济济十九侯。黄屋日以卑，炎烬掷洪流。唶哉履霜叹，千载有遗忧。秦王睨萯阳，怒若彪虎哮。尸者二十七，末乃卿茅焦。砺齿肉六雄，分甘先尉缭。如何云阳狱，王孙中郁陶。千古感说难，逆鳞不可调。所以商山客，翛焉托渔樵。长卿赋上林，将以明得意。及乎谏猎书，凛然垂堂示。驰骋私所便，能无忽神器。众知乘船危，污轮诤何厉。为谢张大夫，晓人当如是。白发四老人，汉皇不能致。羽翼功既成，飘然归地肺。留侯虽强食，未闻更延世。萧傅辞旧恩，怅然仇廷尉。矫首前二疏，冥冥在天裔。寄言风云者，倘来安足恃。文帝繇代来，王臣尽朱邸。不闻昌武辈，遂与绛灌齿。椎朴据细旃，节啬贻来轨。洛阳一少年，志欲扬汉美。毋使元气漓，长者意乃尔。不韦泣酖杯，业为钓奇误。橐中千黄金，易君十万户。李斯泣五刑，实以仓鼠故。不见三川守，车马辉衢路。巧尽拙自来，利往名独污。所以西山客，居然一环堵。昨者饮魏其，今来客田鼢。朝事卫长平，夕从霍冠军。矫矫任与灌，用志乃不分。何如一岁星，濩落金马门。醉来据地歌，去就两无闻。汉魏世云季，王纲日下挠。入则领尚书，出则揆百寮。阴晴薄太阳，曀霭为不消。喜怒变斯须，威福惟所操。魑魅窃天权，雷霆废其曹。大易戒履霜，为渐非一朝。武帝掊阴山，失得与之均。二李竟不归，汉骨委边尘。及乎元成世，呼韩乃来宾。舍馆葡萄宫，奉表称外臣。彼运偶成衰，上策岂必臻。所以外宁惧，腼焉思圣人。平陵朱阿游，请剑诛佞臣。天怒再为折，殿槛不复新。优游平津邸，笑谓薛赣君。小生欲相吏，而我岂其人。所效苟不雠，遂掷国士身。是以达节者，千秋恒自伸。淳于挟帝私，公卿富交游。婉㜻谁最亲，丞相高陵侯。一旦淳于败，丞相荷帝留。白简二十人，往往中所雠。洎乎应大灾，君宠外虚优。累累北邙上，恩怨同一丘。千载读其书，令人慕巢由。
读史有感十二首·其一
作者：王世贞
朝代：明

汉武箠八荒，中原亦云蒿。神鲛甘鼎腥，天马以游遨。归来大受计，柏梁造天高。赫哉轮台言，黔首息讴谣。肝腑授亲臣，八柄唯所操。钩戟化为耝，大农自称饶。薄海颂明哲，宁知贤者劳。
读史有感十二首·其二
作者：王世贞
朝代：明

子长负奇气，少多贤豪游。堕身蚕室间，戢影旃孟俦。推毂岂不廑，惧为君子羞。彊戚䘍东都，帷幨运奇猷。金章耀左貂，济济十九侯。黄屋日以卑，炎烬掷洪流。唶哉履霜叹，千载有遗忧。
读史有感十二首其七
作者：王世贞
朝代：明
体裁：古风

不韦泣酖杯，业为钓奇误。橐中千黄金，易君十万户。李斯泣五刑，实以仓鼠故。不见三川守，车马辉衢路。巧尽拙自来，利往名独污。所以西山客，居然一环堵。
读史有感十二首其三
作者：王世贞
朝代：明
体裁：古风

秦王睨萯阳，怒若彪虎哮。尸者二十七，末乃卿茅焦。砺齿肉六雄，分甘先尉缭。如何云阳狱，王孙中郁陶。千古感说难，逆鳞不可调。所以商山客，翛焉托渔樵。
读史有感十二首其九
作者：王世贞
朝代：明
体裁：古风

汉魏世云季，王纲日下挠。入则领尚书，出则揆百寮。阴晴薄太阳，曀霭为不消。喜怒变斯须，威福惟所操。魑魅窃天权，雷霆废其曹。大易戒履霜，为渐非一朝。
读史有感十二首其二
作者：王世贞
朝代：明
体裁：古风

子长负奇气，少多贤豪游。堕身蚕室间，戢影旃孟俦。推毂岂不廑，惧为君子羞。彊戚虿东都，帷幨运奇猷。金章耀左貂，济济十九侯。黄屋日以卑，炎烬掷洪流。唶哉履霜叹，千载有遗忧。
读史有感十二首其五
作者：王世贞
朝代：明
体裁：古风

白发四老人，汉皇不能致。羽翼功既成，飘然归地肺。留侯虽强食，未闻更延世。萧傅辞旧恩，怅然仇廷尉。矫首前二疏，冥冥在天裔。寄言风云者，倘来安足恃。
读史有感十二首其八
作者：王世贞
朝代：明
体裁：古风

昨者饮魏其，今来客田鼢。朝事卫长平，夕从霍冠军。矫矫任与灌，用志乃不分。何如一岁星，濩落金马门。醉来据地歌，去就两无闻。
读史有感十二首其六
作者：王世贞
朝代：明
体裁：古风

文帝繇代来，王臣尽朱邸。不闻昌武辈，遂与绛灌齿。椎朴据细旃，节啬贻来轨。洛阳一少年，志欲扬汉美。毋使元气漓，长者意乃尔。
读史有感十二首其十
作者：王世贞
朝代：明
体裁：古风

武帝掊阴山，失得与之均。二李竟不归，汉骨委边尘。及乎元成世，呼韩乃来宾。舍馆葡萄宫，奉表称外臣。彼运偶成衰，上策岂必臻。所以外宁惧，腼焉思圣人。
读史有感十二首其十一
作者：王世贞
朝代：明
体裁：古风

平陵朱阿游，请剑诛佞臣。天怒再为折，殿槛不复新。优游平津邸，笑谓薛赣君。小生欲相吏，而我岂其人。所效苟不雠，遂掷国士身。是以达节者，千秋恒自伸。
读史有感十二首其十二
作者：王世贞
朝代：明
体裁：古风

淳于挟帝私，公卿富交游。婉㜻谁最亲，丞相高陵侯。一旦淳于败，丞相荷帝留。白简二十人，往往中所雠。洎乎应大灾，君宠外虚优。累累北邙上，恩怨同一丘。千载读其书，令人慕巢由。
读史有感十二首其四
作者：王世贞
朝代：明
体裁：古风

长卿赋上林，将以明得意。及乎谏猎书，凛然垂堂示。驰骋私所便，能无忽神器。众知乘船危，污轮诤何厉。为谢张大夫，晓人当如是。
读大复先生诗因遗其甥袁将军
作者：王世贞
朝代：明

舍人罢视西京草，寂寞空城付野蒿。海上虚怜騕䮍骨，人间尚有凤凰毛。河盘砥柱千流转，天入中原二曜高。闻道将军成宅相，不妨诗卷属弓櫜。
读大复先生诗因遗其甥袁将军
作者：王世贞
朝代：明
体裁：七言律诗

舍人罢视西京草，寂寞空城付野蒿。海上虚怜騕袅骨，人间尚有凤凰毛。河盘砥柱千流转，天入中原二曜高。闻道将军成宅相，不妨诗卷属弓櫜。
读曲歌
作者：王世贞
朝代：明

欢掷芙蓉花，悴如菉葹草。欢不见侬时，芙蓉也应好。宝妆千金辔，香刻六萌车。将欢过南陌，见者捋髭须。流苏三重帐，欢来不知曙。谁遣乱乌啼，恨杀庭前桠臼树。为欢制衣带，秋风吹瘦侬，欢腰讵偏耐。柰何许，鱼吞熊胆钩，衔苦不得吐。人言欢薄情，侬道欢不薄。欢家贩吴丝，新绮是侬著。青菱白板舫，丝系双桥柱。侬道殊可憎，只解将欢去。竹竿何篱筛，湛井不到底。欢持眼色去，那得复盻尔。
读曲歌·其一
作者：王世贞
朝代：明

欢掷芙蓉花，悴如菉葹草。欢不见侬时，芙蓉也应好。
读曲歌·其八
作者：王世贞
朝代：明

竹竿何篱筛，湛井不到底。欢持眼色去，那得复盻尔。
读曲歌其七
作者：王世贞
朝代：明
体裁：乐府曲辞

青菱白板舫，丝系双桥柱。侬道殊可憎，只解将欢去。
读曲歌其三
作者：王世贞
朝代：明
体裁：乐府曲辞

流苏三重帐，欢来不知曙。谁遣乱乌啼，恨杀庭前桠臼树。
读曲歌其二
作者：王世贞
朝代：明
体裁：乐府曲辞

宝妆千金辔，香刻六萌车。将欢过南陌，见者捋髭须。
读曲歌其五
作者：王世贞
朝代：明
体裁：乐府曲辞

柰何许，鱼吞熊胆钩，衔苦不得吐。
读曲歌其六
作者：王世贞
朝代：明
体裁：乐府曲辞

人言欢薄情，侬道欢不薄。欢家贩吴丝，新绮是侬著。
读曲歌其四
作者：王世贞
朝代：明
体裁：乐府曲辞

为欢制衣带，秋风吹瘦侬，欢腰讵偏耐。
读李献吉何仲默徐昌谷三子诗
作者：王世贞
朝代：明

夔峡收英灵，乾坤无真色。扰扰操觚士，各务徇所得。恍若襄城辙，俱迷阴陵泽。明兴我高帝，神武肆荡涤。七叶开人文，畴能承休德。是时北地生，草昧发超识。手挽天河流，千秋鸿濛坼。坐令景从辈，齐声谐其则。矩步宁敢渝，狂者羞践迹。宁知龙变化，夭矫不可即。彼以蛙黾趋，胡然矜相测。孝皇握鳌极，万宇扬休光。艺士被天来，大雅竟难方。北地既龙举，信阳遂鸾翔。彼美在弱冠，振馥戢时芳。二华削莲花，高掌媚太阳。朝霞洛溆波，因飔自文章。二子琢相就，流趋互雌黄。听曲昧其名，焉在讥颉颃。寄言夸毗者，冥趋良可伤。伊昔吴都彦，挥翰藻思披。珊瑚间木难，粉黛映参差。岂乏妖丽观，适志良以稀。奕奕昌谷生，中道起其微。青天荡胸表，白日行须眉。秋鸢搏羊角，夏雨结虹霓。泠泠松泉响，濯濯芙蓉姿。当其所得意，直与作者期。为郎叹寂寞，短年悲奄遗。匪但一世隘，终焉造化疑。贞也乡之人，瓣香夙所私。广陵怅云绝，山水欣自知。要令千岁后，更奏金兰辞。
读李献吉何仲默徐昌谷三子诗·其一
作者：王世贞
朝代：明

夔峡收英灵，乾坤无真色。扰扰操觚士，各务徇所得。恍若襄城辙，俱迷阴陵泽。明兴我高帝，神武肆荡涤。七叶开人文，畴能承休德。是时北地生，草昧发超识。手挽天河流，千秋鸿濛坼。坐令景从辈，齐声谐其则。矩步宁敢渝，狂者羞践迹。宁知龙变化，夭矫不可即。彼以蛙黾趋，胡然矜相测。
读李献吉何仲默徐昌谷三子诗·其三
作者：王世贞
朝代：明

伊昔吴都彦，挥翰藻思披。珊瑚间木难，粉黛映参差。岂乏妖丽观，适志良以稀。奕奕昌谷生，中道起其微。青天荡胸表，白日行须眉。秋鸢搏羊角，夏雨结虹霓。泠泠松泉响，濯濯芙蓉姿。当其所得意，直与作者期。为郎叹寂寞，短年悲奄遗。匪但一世隘，终焉造化疑。贞也乡之人，瓣香夙所私。广陵怅云绝，山水欣自知。要令千岁后，更奏金兰辞。
读李献吉何仲默徐昌谷三子诗其二
作者：王世贞
朝代：明
体裁：古风

孝皇握鳌极，万宇扬休光。艺士被天来，大雅竟难方。北地既龙举，信阳遂鸾翔。彼美在弱冠，振馥戢时芳。二华削莲花，高掌媚太阳。朝霞洛溆波，因飔自文章。二子琢相就，流趋互雌黄。听曲昧其名，焉在讥颉颃。寄言夸毗者，冥趋良可伤。
读枢筦集答寄蔡侍郎子本
作者：王世贞
朝代：明

忆尔曾都将相权，欲将名姓勒燕然。俱听越石清秋啸，不废东山零雨篇。卿月暂违双掌露，使星翻傍五湖烟。亦知刘白多移请，洛下新诗大好传。
读梁公实诗有感
作者：王世贞
朝代：明

罗浮七十峰，峰峰白云住。鳌？海上来，吹君向何处。咳唾落沧波，遂成珊瑚树。欲作万古色，精英莽回注。摩娑三叹言，胡人不可遇。
读梁公实诗有感
作者：王世贞
朝代：明
体裁：古风

罗浮七十峰，峰峰白云住。鳌�海上来，吹君向何处。咳唾落沧波，遂成珊瑚树。欲作万古色，精英莽回注。摩娑三叹言，胡人不可遇。
读汪襄阳作顾季狂诗叙有感
作者：王世贞
朝代：明

昔我游燕山，宗李中所私。高歌命白雪，片片纵横垂。醉醒华阳馆，坐见青天危。狂语两相厄，宁容世人知。顾生业游者，一再侍酒卮。风吹浮云散，信意南北驰。契阔几十年，闻颇豪于诗。矫矫汪襄阳，握手惠前绥。谓余旧有赠，迪功乃其师。左袒在中原，江左良见嗤。自余遘家祸，戢身一茅茨。名姓落人间，谁当齿颊之。寄语谢襄阳，勿令豪杰窥。吴门饶俊彦，诗卷日追随。莫言秦越人，为秦作儿医。
读王百谷吹箫赋因题画赠星槎子然此非古洞箫也以故称新声云
作者：王世贞
朝代：明

由来子野听偏精，谱得咸阳箫史声。把向吴山吹一曲，何人不拟凤凰鸣。轻蕉徐出玉龙精，一窍能为三籁鸣。任是子渊佳赋就，可教明主听新声。
读王百谷吹箫赋因题画赠星槎子然此非古洞箫也以故称新声云·其一
作者：王世贞
朝代：明

由来子野听偏精，谱得咸阳箫史声。把向吴山吹一曲，何人不拟凤凰鸣。
读王百谷吹箫赋因题画赠星槎子然此非古洞箫也以故称新声云·其二
作者：王世贞
朝代：明

轻蕉徐出玉龙精，一窍能为三籁鸣。任是子渊佳赋就，可教明主听新声。
读穆敬甫所选明诗七言律有感盖时辈之作在焉又多猥及余云
作者：王世贞
朝代：明

十年龙卧大河湄，磊块时时一吐奇。共许使齐能论乐，何言返鲁便删诗。抟秋片羽风斯下，媚夜繁星月并垂。白雪祗今多并驾，不须惆怅不同时。
读胡侍鸿胪诗有感因遗其从子邑博叔才
作者：王世贞
朝代：明

十年但耳胡鸿胪，鸿胪之墓三草枯。世人自失凤凰羽，此日满把骊龙珠。虽于风雅未县合，往往时材骨格殊。辞官著书欲何作，书成不换囊青蚨。床头一绨酒家共，缶中半菽时有无。齐名关西者谁子，肯放白雪骄巴歈。中丞冠峨铁獬豸，辽阳马被貂襜褕。胡家岂无双玉树，或摧秋霰今穷途。呜呼胡生慎莫学汝伯，汝伯文章老成癖。不见山鸡敢凤鸣，且向人间斗毛色。封侯拜相在一言，枉杀书生万言策。
读酷吏传
作者：王世贞
朝代：明

荐士如张史，忠言有郅都。兼闻尚廉俭，不肯学贪污。遗橐千金累，同时五族诛。温舒今眼底，能达汉廷无。
读陈佥事祚遗事有感
作者：王世贞
朝代：明

爱主投经术，如何遂触鳞。艰危兼数口，徂落始孤臣。吾道风霜旧，君明日月新。数罹年自老，垂死意常伸。岳峙生前节，星流化后神。向来绨几上，白简竟何人。
读陈子昂传
作者：王世贞
朝代：明

未必射洪令，能残陈拾遗。天宁私酷吏，人乃厌清时。猘犬才偏齧，冥鸿徙觉迟。虽然班管在，段简也名垂。
读马司空侍御父子集因赠其子从甫
作者：王世贞
朝代：明

死夺淮王胆，生批汉帝鳞。两朝推父子，万古见君臣。南浦丛祠旧，东闽汗简新。李蘩有家传，今尔独何人。
读魏其侯传
作者：王世贞
朝代：明

魏其虽失势，侯印尚累然。立散千金赐，宁悭数顷田。当时籍福解，远胜灌夫怜。尚识沾沾意，田郎跪起年。
调唐将军
作者：王世贞
朝代：明

将军荡寇大江还，蹀？霜蹄未拟閒。自是封侯飞骨在，任教明镜负刀环。十万楼船下濑兵，已乾东海腊长鲸。如何戍角依然在，夜夜征夫向月明。
调唐将军·其一
作者：王世贞
朝代：明

将军荡寇大江还，蹀？霜蹄未拟閒。自是封侯飞骨在，任教明镜负刀环。
调唐将军·其一
作者：王世贞
朝代：明
体裁：七言绝句

将军荡寇大江还，蹀�霜蹄未拟閒。自是封侯飞骨在，任教明镜负刀环。
调唐将军·其二
作者：王世贞
朝代：明

十万楼船下濑兵，已乾东海腊长鲸。如何戍角依然在，夜夜征夫向月明。
调姚山人匡叔
作者：王世贞
朝代：明

羽扇藤衫竹箨冠，自言亲受九还丹。无端却爱人间好，不怕山房丹灶寒。
调张助甫三绝
作者：王世贞
朝代：明

宦薄无劳问，居然张长公。何如掷手板，一棹五湖东。何限青山色，当君对案时。肯同山吏部，长醉习家池。迁客真难作，看人眼亦劳。为言名士业，饮酒读离骚。
调张助甫三绝·其一
作者：王世贞
朝代：明

宦薄无劳问，居然张长公。何如掷手板，一棹五湖东。
调张助甫三绝其三
作者：王世贞
朝代：明
体裁：五言绝句

迁客真难作，看人眼亦劳。为言名士业，饮酒读离骚。
调张助甫三绝其二
作者：王世贞
朝代：明
体裁：五言绝句

何限青山色，当君对案时。肯同山吏部，长醉习家池。
调方景武方长仅三尺而为戚大将军幕客
作者：王世贞
朝代：明

宽裾乍曳蓟门尘，曾睹新篇动七闽。名似要离那恨小，请同方朔莫言贫。东门此去无长狄，上帝由来有弄臣。见说府公难喜怒，可将书记属王珣。
调瞻美
作者：王世贞
朝代：明

自缘耽酒厌时名，数亩溪田手自耕。俱道鹿门多气象，近来添得醉先生。
调郭山人
作者：王世贞
朝代：明

回首苍黄剑色分，中原豪杰正思君。自从追取青鞋去，且向吴山领白云。
谈思重为吴翁晋画枯木白头翁因题一绝
作者：王世贞
朝代：明

可怜白头翁，振羽一枯木。莫诉春风饥，早晚樱桃熟。
谈思重写梅花赠李茂承为题一绝句
作者：王世贞
朝代：明

谈郎写梅今绝伦，貌得罗浮月下神。玉笛江城吹不落，一枝留伴谪仙人。
谒北岳庙
作者：王世贞
朝代：明

祠坛缥缈遏云孤，肸蚃英灵飒有无。象应星辰天北极，气蟠龙虎帝神都。羞从禅代论金检，喜向侯邦乞宝符。混辟将何酬圣主，祁连不遣祭休屠。郁盘河朔古今雄，柴望千秋礼数崇。黑展灵旗开水德，白飞穹石见神功。尊同四岳非真拜，秩比三台是寓公。闻道率然元尔阵，可无风雨净遥空。
谒北岳庙·其一
作者：王世贞
朝代：明

祠坛缥缈遏云孤，肸蚃英灵飒有无。象应星辰天北极，气蟠龙虎帝神都。羞从禅代论金检，喜向侯邦乞宝符。混辟将何酬圣主，祁连不遣祭休屠。
谒北岳庙·其二
作者：王世贞
朝代：明

郁盘河朔古今雄，柴望千秋礼数崇。黑展灵旗开水德，白飞穹石见神功。尊同四岳非真拜，秩比三台是寓公。闻道率然元尔阵，可无风雨净遥空。
谒台还道逢海上宋使君戏赠
作者：王世贞
朝代：明

问君何为来，问余何为返。欲答两不言，青山去人远。
谒太和宫
作者：王世贞
朝代：明

一柱太和宫，千岩元气中。芙蓉寒不谢，仙掌近还空。地是钩盘上，桥从贯索通。日轮团倏火，天乐断罡风。麇氏为宗国，幽方反寓公。赤明无信史，吾欲證崆峒。
谒孟庙敬述
作者：王世贞
朝代：明

呜呼五亩宫，兹实英气聚。长楸径天风，森然虬龙舞。岂无枭鸱托，噤嗉不能吐。翔鸾翼丹桷，蟠螭绣文柱。中有贵者像，峄碧流眉宇。礼犹素王亚，秩非客卿伍。杨墨既廓如，仪秦亦微沮。伊昔传食时，天开齐梁主。其用不一究，归乃成万古。诸伧何为者，瑱珠列周庑。三复仁义篇，悠然配神禹。
谒昙阳仙师纯节祠
作者：王世贞
朝代：明

皎月出高天，团团照灵祠。中有一片心，晦朔长不亏。秉介在韶年，抗节矢幽闺。宁希世人是，况乃论情私。临当就羽化，金剪裁绿丝。芙蓉秀朝日，根不弃涂泥。过客尽回车，而我思夷齐。何必沾殷粟，然后首阳薇。智者快其仁，愚者惜其饥。焉知非冲举，千载复来仪。
谒表忠祠有述
作者：王世贞
朝代：明
体裁：古风

圣皇肇贻厥，元孙嗣绳其。武略或不竞，文治所优为。诸王擅国封，分布若置棋。称诏行罚赏，匠意创车旗。是时上威令，颇不出京师。黄齐托肺腑，力以身任之。周叔既远窜，齐谷复长羁。北平有髭王，属尊功不卑。望气若龙虎，养卒皆熊貔。削地错已愚，夺国宁所宜。谋泄汉使僇，渔阳动征鼙。横驱属国胡，席卷燕南垂。庙谟太草草，名使乳臭儿。蹀血白沟河，肉骨蔽陵坻。盛侯颇能军，平保壮偏禆。一此或一彼，天心讵能知。桓桓铁尚书，矫矫六出奇。东昌不茅靡，济南汤其池。有斐天台生，密勿主所葵。肆赦赦不行，用间间不疑。大厦既将颠，一木焉能支。飞楫渡大江，群情遂乖离。三辅拟勤王，姚守已俘累。朱邸献重关，将相请密期。举宫为煨烬，谁辨真龙尸。魏公元勋后，不以密戚移。甘作请室囚，竟终首阳饥。始祸复何言，纵体任刲■。天台乃甚口，五宗悉参夷。铁公气犹劲，慷慨了不悲。自余诸名俊，卿尹暨曹司。俱怀吠犬忠，不识尧为谁。而彼景中丞，趋朝独逶迤。荆卿术未讲，豫让心空驰。噀血喷北风，捐胫付东馗。如闻九原辙，故主未可追。长寝事已毕，何烦论安危。笑彼崩角者，次第死胥縻。拂郁二百年，身碎节不亏。君王沛明诏，彷佛异代思。加恩录后人，所在为致祠。建康殉节地，群灵当格斯。故主犹若敖，焉能不攒眉。侑食懿园席，行当待来兹。
谒表忠祠有述
作者：王世贞
朝代：明

圣皇肇贻厥，元孙嗣绳其。武略或不竞，文治所优为。诸王擅国封，分布若置棋。称诏行罚赏，匠意创车旗。是时上威令，颇不出京师。黄齐托肺腑，力以身任之。周叔既远窜，齐谷复长羁。北平有髭王，属尊功不卑。望气若龙虎，养卒皆熊貔。削地错已愚，夺国宁所宜。谋泄汉使僇，渔阳动征鼙。横驱属国胡，席卷燕南垂。庙谟太草草，名使乳臭儿。蹀血白沟河，肉骨蔽陵坻。盛侯颇能军，平保壮偏禆。一此或一彼，天心讵能知。桓桓铁尚书，矫矫六出奇。东昌不茅靡，济南汤其池。有斐天台生，密勿主所葵。肆赦赦不行，用间间不疑。大厦既将颠，一木焉能支。飞楫渡大江，群情遂乖离。三辅拟勤王，姚守已俘累。朱邸献重关，将相请密期。举宫为煨烬，谁辨真龙尸。魏公元勋后，不以密戚移。甘作请室囚，竟终首阳饥。始祸复何言，纵体任刲■。天台乃甚口，五宗悉参夷。铁公气犹劲，慷慨了不悲。自余诸名俊，卿尹暨曹司。俱怀吠犬忠，不识尧为谁。而彼景中丞，趋朝独逶迤。荆卿术未讲，豫让心空驰。噀血喷北风，捐胫付东馗。如闻九原辙，故主未可追。长寝事已毕，何烦论安危。笑彼崩角者，次第死胥靡。拂郁二百年，身碎节不亏。君王沛明诏，彷佛异代思。加恩录后人，所在为致祠。建康殉节地，群灵当格斯。故主犹若敖，焉能不攒眉。侑食懿园席，行当待来兹。
谒金门·落花
作者：王世贞
朝代：明

风渐陡。排比饯花春酒。憔悴一枝红欲皱。问花花恋否。寂寞乍长清昼。无计与他拖逗。犹胜销魂人去后。折来还在手。
谒阳明先生天真书院
作者：王世贞
朝代：明

杖策寻幽巘，叩祠荐清蘋。木落群姿尽，烂然见天真。轻风飘须眉，萧萧若有神。三字抉灵机，万古意忽新。六经遂糟粕，千圣失经纶。媚川在怀中，舍楫问鲛人。笑彼愚公山，老昧襄城津。重恐鱼目多，冥然骄自珍。所以老氏叹，圣作大道湮。下学而上达，吾意书诸绅。
谒陵有述
作者：王世贞
朝代：明

天开鸿濛秀，万古抱日月。下有诸仙宫，神龙蜕其骨。灵气函山泽，草木亦精发。仰观太清表，隐隐浮员阙。九幽导金灯，六丁护玉箧。隧途流松风，霓旌昼明灭。恐是七帝游，群真来趋谒。小臣虽末贱，谬从大夫列。尸禄帝所嗔，微诚何由达。文皇起北平，迅扫天下兵。六飞燕然山，却刬单于庭。千艘凌渤澥，象纬偃不惊。遂令职方氏，王会所未名。奇琛及怪兽，重译归我明。卜鼎故龙潜，其阴郁佳城。愀然边烽色，慷慨有馀情。太陵一抔土，仰视何嶙峋。帝德浩如天，岂以黄屋尊。垂衣十八载，象汇俱含醇。非无阴阳接，四候均若春。坐论颂贤佛，作行归俊民。宁知神龙逝，化海邈无津。握手三辅臣，扼腕竟何伸。
谒陵有述·其一
作者：王世贞
朝代：明

天开鸿濛秀，万古抱日月。下有诸仙宫，神龙蜕其骨。灵气函山泽，草木亦精发。仰观太清表，隐隐浮员阙。九幽导金灯，六丁护玉箧。隧途流松风，霓旌昼明灭。恐是七帝游，群真来趋谒。小臣虽末贱，谬从大夫列。尸禄帝所嗔，微诚何由达。
谒陵有述·其三
作者：王世贞
朝代：明

太陵一抔土，仰视何嶙峋。帝德浩如天，岂以黄屋尊。垂衣十八载，象汇俱含醇。非无阴阳接，四候均若春。坐论颂贤佛，作行归俊民。宁知神龙逝，化海邈无津。握手三辅臣，扼腕竟何伸。
谒陵有述其二
作者：王世贞
朝代：明
体裁：古风

文皇起北平，迅扫天下兵。六飞燕然山，却刬单于庭。千艘凌渤澥，象纬偃不惊。遂令职方氏，王会所未名。奇琛及怪兽，重译归我明。卜鼎故龙潜，其阴郁佳城。愀然边烽色，慷慨有馀情。
谢万曰忠并询之
作者：王世贞
朝代：明

髡尽垂杨千万枝，又教冰雪拥皴皮。不知生意犹存否，惭愧东风特地吹。一唱天鸡海日红，中原曙色满千峰。无端更遇姑苏客，依旧青山夜半钟。羃历千林雨色中，浮云忽捲现长空。欲知为雨为云际，元是青天万里同。沧海那如性海澄，此中无减亦无增。祇怜拈破真乘后，依旧人间属小乘。
谢万曰忠并询之·其一
作者：王世贞
朝代：明

髡尽垂杨千万枝，又教冰雪拥皴皮。不知生意犹存否，惭愧东风特地吹。
谢万曰忠并询之·其四
作者：王世贞
朝代：明

沧海那如性海澄，此中无减亦无增。祇怜拈破真乘后，依旧人间属小乘。
谢万曰忠并询之其三
作者：王世贞
朝代：明
体裁：七言绝句

羃历千林雨色中，浮云忽捲现长空。欲知为雨为云际，元是青天万里同。
谢万曰忠并询之其二
作者：王世贞
朝代：明
体裁：七言绝句

一唱天鸡海日红，中原曙色满千峰。无端更遇姑苏客，依旧青山夜半钟。
谢中丞翁公孺参
作者：王世贞
朝代：明

宪府寒开济上春，百城公吏望清尘。櫜鞬不动趋庭色，杯酒还叨入幕宾。末路雕虫惊眄睐，当年塞马出酸辛。投君明月寻堪掩，何处能无按剑人。
谢云仙老人皆用古语起
作者：王世贞
朝代：明

我所思兮在桂林，感君屡致瑶华音。纵令一语不相荐，终是悠悠千古心。湘中老人读黄老，手撷金光玉芝草。他年谒帝何所征，一点苍梧紫烟小。
谢云仙老人皆用古语起·其一
作者：王世贞
朝代：明

我所思兮在桂林，感君屡致瑶华音。纵令一语不相荐，终是悠悠千古心。
谢云仙老人皆用古语起·其二
作者：王世贞
朝代：明

湘中老人读黄老，手撷金光玉芝草。他年谒帝何所征，一点苍梧紫烟小。
谢伯玉中丞见遗经像
作者：王世贞
朝代：明

白马招提纪汉年，即看经像震方传。翻时贝叶云俱润，礼罢莲花月并圆。老去一龛居士业，悟来双夹宰官缘。灵山倘是相逢地，莫忘金篦导我前。
谢华婿饷紫檀梳匣
作者：王世贞
朝代：明

吴刚月中树，斲作紫琼箱。得借卫郎润，长沾荀令香。寒暄奉巾栉，早晚见行藏。投老缁衣日，毋言弃置伤。
谢吴总兵赠白苧帏
作者：王世贞
朝代：明

不须元帅武帐，敢学中郎绛帏。领取新秋白苧，睡醒瑶台露晞。
谢吴断事惠茶笋歌一章
作者：王世贞
朝代：明

雨前茗芽细胜粟，雨后笋萌碧于玉。道人嗜茗以代酒，且复为笋将断肉。吴郎昔佐郧中阃，拂袖高眠白驹谷。生不恋山阴八月莼，亦不夸江陵千头木。为余雀舌损数筐，更脯龙鳞逾百束。初开鼻观已芬爽，久苦肠肥荷汤沐。新诗报汝汝不俗，净洗荒伧酪奴辱。但愿清渭溪头竹信安，紫花濑口茶租熟。慧山水递更一家，道人湖田没尽饥亦足。
谢宜兴令惠新茶
作者：王世贞
朝代：明

宜兴紫笋未成枪，团作冰芽一寸方。白绢斜封亲拣送，可知犹带令君香。中泠新水泼冰丝，泻向宣州雪白瓷。念尔欲浇诗思苦，千山绿竹晓衙时。
谢宜兴令惠新茶·其一
作者：王世贞
朝代：明

宜兴紫笋未成枪，团作冰芽一寸方。白绢斜封亲拣送，可知犹带令君香。
谢宜兴令惠新茶·其二
作者：王世贞
朝代：明

中泠新水泼冰丝，泻向宣州雪白瓷。念尔欲浇诗思苦，千山绿竹晓衙时。
谢寄洪崖图
作者：王世贞
朝代：明

健携方竹杖，凉挂紫蕉衣。再出开元是，同游卫叔非。自穿丹井隐，不跨雪精归。赠我高齐色，宵来动少微。
谢弟寄古方壶
作者：王世贞
朝代：明

写从员峤并，铸自首山分。不尽九州迹，长留万古文。土花深送润，水草细垂纹。今日千金寿，琼瑶难报君。
谢晋王存问
作者：王世贞
朝代：明

忆初赐谒铜鞮宫，玉壶长倾琥珀红。已誇相如赋梁雪，复遣季札论唐风。寸丹永隔天汉外，尺素忽飞江海东。总饶缟纻敢言赠，欲报琼瑶无与同。
谢李侍御孟敬惠刻书数种
作者：王世贞
朝代：明

使君真有五车书，不惜分光慰索居。中垒业传饶七略，征南癖在喜三馀。已无它技同鼯鼠，从此残缘结蠹鱼。更道酉阳西去穴，缥缃玉简定何如。
谢汪伯玉中丞惠衣
作者：王世贞
朝代：明

蓬门生事渐萧骚，望里惊鸿首重劳。乡地岂应无缟带，故人殊自有绨袍。青阳忽冒寒云转，白雪遥令瘴海高。却笑古来中散癖，可能容易绝山涛。
谢生歌七夕送脱屣老人谢榛
作者：王世贞
朝代：明

长安送别今七夕，北斗卓地银河昃。此时痛饮不快意，青衣行酒无颜色。呜呜击筑为秦声，和以短铗霜纵横。大白入手葡萄惊，慷慨为尔歌平生。谢生长河朔，奇笔破万卷。日月纵游翱，乾坤任偃蹇。开元以来八百载，少陵诸公竟安在。精爽虽然付元气，骨格已见沉沧海。先朝北地复信阳，一柱不障东澜狂。人握隋珠户和璧，及吐中夜无精光。谢家一瓿椒浆水，晨兴自荐开元鬼。俯仰宁教俗子骂，声名肯傍豪贤起。妻孥生计环向愁，掉头且吟五岳游。青春断不淹富贵，白眼何以干公侯。赵王自是平原君，玳簪珠履三千人。生衣短衣巾角巾，握管从容踞上宾。从此王名贤好士，浊漳往往成清醴。座中谁出夷门右，海内愿为公子死。生岂不恋王家濡，龌龊忍为辕下驹。仰天大笑失所向，忽复束书来帝都。帝都云甍接九衢，委巷独满群公车。剧谈麈尾击唾壶，囊中欲探一钱无。其时卢楠下浚狱，白雪无功白云辱。九歌草就人不知，生也手持向人读。读之未竟泪簌簌，清霜倒飞鬼神哭。绣衣使者从天来，幽谷煖吹邹律灰，欢声欲动黄金台。朝为俘囚夕贵客，生言于楠何有哉。忆初识尔崔都尉，何人不慑回天势。谑浪时存尔汝交，酒盏肯及县官事。乃知豪杰无不可，婴儿世态狎乳虎。片语能令万象归，雄心直向千秋吐。生今去余向何所，生不在天之上、地之下。前不值古人，后不值来者。纵无长绳系汝足，安能一揖轻相舍。为言聚散等流萍，贯月查来可暂停。明年牛女桥成夜，指点依稀见客星。
谢病闲行至摄山而司马故部刘将军驰送出一扇乞诗走笔得五言绝与之
作者：王世贞
朝代：明

呵殿都挥尽，肩舆松柏风。犹残故部曲，一骑夕阳中。
谢茂秦卢次楩谒余于魏郡有作
作者：王世贞
朝代：明

命驾俱千里，衔杯问各天。文章一言合，姓字两生传。贯日荆卿匕，飞霜邹氏篇。璧还新去赵，金尽旧游燕。偃蹇中原并，纵横处士偏。青云折箕踞，白日助高眠。老尽人间态，贫操物外权。酒徒吾敢后，词笔尔争先。竹写淇园色，花吟大陆烟。拂衣从此别，为约五湖边。
谢襄王存问一首
作者：王世贞
朝代：明

纳节归来万念荒，祗残清感渚宫傍。能从蜀肆沽醽醁，为有梁园赐鹔鹴。忽尔佩兰贻帝子，可还乘雨报君王。襄江正是沾恩地，流到中吴始见长。
谢许殿卿寄中山酒歌
作者：王世贞
朝代：明

酒如金波腊不流，谁其赠余许赵州。垆头一倾千日醉，顿扫抑塞磊磈之穷愁，且为莫脱青貂裘。赵州生平未相见，英雄肝胆宁谋面。古人不作今人稀，醉语苍黄斗谁健。
谢贞吉王孙雅饷
作者：王世贞
朝代：明

书是丰城剑，僧为南浦鳞。直繇深气谊，宁独慕沈沦。念君饶异物，惭余非异人。三绝何能报，四愁虚自论。古来无限意，奚必在比邻。
谢邵都阃惠荔枝
作者：王世贞
朝代：明

朝来逢驿骑，香色满双函。野老惭推食，将军为绝甘。瓤看澄露写，枝忆紫云酣。寂寞华清在，何人走剑南。
谭道人自豫章来致宗良王孙诗一编为订而序之复成兹章示宗良
作者：王世贞
朝代：明

客从西江来，鲤鱼衔双结。鱼腹了不腥，兰芬中自发。王孙天潢秀，兴词何勃郁。奔腾失前辈，摆脱谢时杰。调古意必新，才工理非别。力回彭蠡澜，欲表匡庐截。四顾无当心，徘徊取真悦。敬礼昔杳然，玄宴本虚劣。笑此垂尽躯，为君千秋设。
谷宫之什二章
作者：王世贞
朝代：明
体裁：四言诗

谷之宫，不可以风。畴为栋梁，樕槚檿桑。彼狡童兮，称干城兮。（一章）谷之宇，不可以雨。畴为梁栋，檿桑樕槚。彼狡竖兮，称藩辅兮。（二章）
谷日同敬美携榼访家元驭因饮元驭园亭
作者：王世贞
朝代：明

朋好簪全盍，园亭酒更宜。赏能偏谷日，归不待瓜期。箕颍人从厌，羲皇尔自私。宁唯嗣宗眼，柳亦吐青枝。耦耕吾爱弟，骸乞尔从兄。绿蚁先春色，黄鹂不世情。渐来银海眩，忽有玉山倾。醒则夸醒好，欢娱醉里生。
谷日同敬美携榼访家元驭因饮元驭园亭·其一
作者：王世贞
朝代：明

朋好簪全盍，园亭酒更宜。赏能偏谷日，归不待瓜期。箕颍人从厌，羲皇尔自私。宁唯嗣宗眼，柳亦吐青枝。
谷日同敬美携榼访家元驭因饮元驭园亭·其二
作者：王世贞
朝代：明

耦耕吾爱弟，骸乞尔从兄。绿蚁先春色，黄鹂不世情。渐来银海眩，忽有玉山倾。醒则夸醒好，欢娱醉里生。
谷日登郧城东北门楼时四山雪霁因题曰春雪楼而系以二律用示郡僚
作者：王世贞
朝代：明

郧城东北似齐宫，四塞烟峦望望同。忽结楼台银海上，尽收天地玉壶中。从他柳絮能千点，笑杀梅花仅几丛。抚罢朱弦君自听，那能不让郢人工。雪后登楼思渺然，南为梁苑北秦天。微吟谢氏成圭句，忽忆阳生种玉田。报瑞青祇装暂改，淩空白凤羽全捐。俱言此日初名谷，太史应书大有年。
谷日登郧城东北门楼时四山雪霁因题曰春雪楼而系以二律用示郡僚·其一
作者：王世贞
朝代：明

郧城东北似齐宫，四塞烟峦望望同。忽结楼台银海上，尽收天地玉壶中。从他柳絮能千点，笑杀梅花仅几丛。抚罢朱弦君自听，那能不让郢人工。
谷日登郧城东北门楼时四山雪霁因题曰春雪楼而系以二律用示郡僚其二
作者：王世贞
朝代：明
体裁：七言律诗

雪后登楼思渺然，南为梁苑北秦天。微吟谢氏成圭句，忽忆阳生种玉田。报瑞青祇装暂改，淩空白凤羽全捐。俱言此日初名谷，太史应书大有年。
谷日雪作
作者：王世贞
朝代：明

霰雪飘何甚，因风袅更斜。腊迟偏为谷，春润未疑花。曙色开银甃，寒光入绛纱。床头社酒熟，扶醉到邻家。
豫章人至不得用晦书却问之
作者：王世贞
朝代：明

虚从鳞羽问离居，各有相思少破除。斗畔龙文谁解识，枕中鸿宝近何如。神交总是难逢语，才大还成自试书。誇杀芙蓉池上月，那能折简致应徐。
豫章行
作者：王世贞
朝代：明

豫章富奇植，晻冉经大年。上摩千仞霄，下荫百顷田。飞羽无窥地，栖足莫睹天。精灵若附冯，风雷自樛缠。东都宏制作，制作首明堂。万材悉以周，所希在栋梁。一经匠氏顾，宁辞剪刈伤。毁质应世求，两重竟何当。
贞以沈魄荷蒙真师上援圣祖大士慈念拯拔方图旦夕供奉而喜知识殷子以补陀落迦山全像见赠妙好端严种种具足感慰之深聊述四言一章为谢
作者：王世贞
朝代：明

昔我大士，无央劫前。从音入道，超谛妙圆。上等佛慈，下同众虔。三十二应，一一现全。烁迦罗首，八万四千。清净宝目，母陀罗臂。毛孔世界，亦复如是。普度有情，广施无畏。爰有巧工，陶甓为器。补陀落迦，色肖咸备。如佛世尊，说法忉利。旃檀表忆，妙好无异。惟贞小子，下土矶臣。赖我慈祖，赐拔沈沦。甫事薰修，忽征胜因。恍抉沈黳，中现金轮。始悟寸衷，欲仁得仁。贻者商京，结善识根。灵鹫之颠，舍妄归真。
贞吉宗侯远致新诗古窑杯盎赋此志谢
作者：王世贞
朝代：明

不断文鱼下楚波，一时春雪豫章多。怪他牛斗居然色，为有骊珠未尽过。兰畹采来新结佩，桂丛招罢旧成歌。酒鎗原是嵇生物，把赠何家侈薜萝。
贺吴母徐夫人八帙
作者：王世贞
朝代：明

鬓以忘忧绿，颜非大药红。诸孙多荐鹗，大母为丸熊。上寿衣争彩，徵贤管自彤。年年采仙荈，阳羡领春风。
贺大中丞晋台秩抚蜀
作者：王世贞
朝代：明

玺书今旦出燕京，吴蜀恩波去住平。牛女星移益部邑，岷峨雪作大江声。宁唯遗爱如何武，遮莫前身是孔明。开府西川多拜相，即看红烛引双旌。
贺大宗伯董公孙捷秋试
作者：王世贞
朝代：明

一时名著颍川君，最喜元方复有群。旧梦金茎仍沐露，新栽玉树已干云。征歌尽道绳公武，命字初看并手文。自是天人三策在，春来重向汉廷闻。
贺学士何公弟仲君入史馆
作者：王世贞
朝代：明

胎簪峰色转嵯峨，桐柏双流逼绛河。学士班中鸿序近，舍人池上凤毛多。追锋次第穿花萼，下直联翩响玉珂。闻道相麻饶润笔，弟裁兄草定如何。
贺张太史
作者：王世贞
朝代：明

天上张星傍斗悬，凤池春色凤毛偏。久闻伊陟能光后，共道周公许拜前。从此玉堂添气象，几人金殿领勾传。承家故有丝纶在，续史何劳慕马迁。
贺新郎·谢汝钦侄惠酒
作者：王世贞
朝代：明

酒债寻常有。闭閒门、落花芳昼，独吟搔首。可怪袁君相赠后，镇日唯寻绿友。到骄惹、传杯之手。从事督邮何足较，但醉乡、别业吾能受。君不见，洗愁帚。清狂阮籍天应厚。醉醒时、漫开青眼，阿咸为寿。犹有焦生风格旧，试问无功知否。待徙倚、临风频嗅。曲沼游鱼堪投馔，况隔帘、歌鸟来行酒。洗盏罢，酹杨柳。
贺新郎·谢袁履善惠酒
作者：王世贞
朝代：明

春意归风雨。到如今、缓红舒翠，一番重起。况更索居无一事，镇日琴书而已。待醉也、如何得醉。多谢白衣能远致，把葛巾、忙却科头倚。胸磊块，故应洗。琼膏慢入清尊细。似当年、掌分茎露，雪消春水。欲折筒荷充泛驾，凭借曲生为驭。直引到、华胥路里。遮莫归来问名姓，道清真、袁粲频为主。天下事，任公耳。
贺族孙都运汝康八十
作者：王世贞
朝代：明

椹紫衫围腰带黄，茜朱颜夺鬓毛苍。庚桑垒置通三纪，甲子轮周又廿霜。四海宦游垂欲尽，五湖襟度雅相当。人夸渭水非熊卜，家有缑山驭鹤方。庭树似从峰玉徙，节蓂真共海筹长。竹林醉阮年犹少，对尔惭称大父行。
贻吴舍人
作者：王世贞
朝代：明

日出群动发，大小各有营。之子何所为，泊然坐沈冥。抽翰掞华辞，踯躅畏时英。累却不遽前，一出万象惊。衔杯藉高咏，指顾浮云凝。勖哉深沉思，此物未可轻。奚必公与卿，然后展高名。不见扬马辈，为郎动西京。
贻子相
作者：王世贞
朝代：明

薄禄藏吾道，移官拒物情。簿书空自老，衣食自难轻。渐削峥嵘迹，谁探黯淡名。语君无一可，只是学归耕。
贻寺僧
作者：王世贞
朝代：明

且莫呼檀越，还携贫里箪。无法可施汝，将心何处安。石床凉睡足，僧饭午钟残。闻有函经在，能留次第看。
贻应比部在明
作者：王世贞
朝代：明

屈指交游在，相论涕泪中。草成何地碧，枫落故年红。心事谁偏就，生涯渐许同。还期大河水，双柁鼓春风。
贻张明府
作者：王世贞
朝代：明

一官知久厌，何事复泥途。自长朱门傲，谁怜白雪孤。百钱行处有，双屐倦来扶。况是春山里，村村闻鹧鸪。
贻拱辰兄诗之来岁为辛巳秋有传举丈夫子者再得四绝句
作者：王世贞
朝代：明

念无凌风翮，啖汝洗儿果。莫笑侬无功，一字珠一颗。去家不百里，幽兰生郑谷。即看入梦后，荣庭尽芳玉。抱儿谒先公，了此宗祧寄。赢得七尺躯，别创千秋事。人言此石丈，磊块无润色。我见重再拜，中孕连城璧。
贻拱辰兄诗之来岁为辛巳秋有传举丈夫子者再得四绝句·其一
作者：王世贞
朝代：明

念无凌风翮，啖汝洗儿果。莫笑侬无功，一字珠一颗。
贻拱辰兄诗之来岁为辛巳秋有传举丈夫子者再得四绝句·其三
作者：王世贞
朝代：明

抱儿谒先公，了此宗祧寄。赢得七尺躯，别创千秋事。
贻拱辰兄诗之来岁为辛巳秋有传举丈夫子者再得四绝句·其二
作者：王世贞
朝代：明

去家不百里，幽兰生郑谷。即看入梦后，荣庭尽芳玉。
贻拱辰兄诗之来岁为辛巳秋有传举丈夫子者再得四绝句·其四
作者：王世贞
朝代：明

人言此石丈，磊块无润色。我见重再拜，中孕连城璧。
贻梁伯龙
作者：王世贞
朝代：明

乔木竦崩崖，下临千仞溪。岂不虞倾折，根株讵能移。回风吹转蓬，飘飖穷天垂。念此岁云晏，廓落竟焉归。两慕中未宣，安睹已所悲。周道横豺虎，饬步讵成规。君子忧世患，小人偷自怡。恒恐羲轮逝，为谋不毕时。唯有贻竹素，可以惬衷期。
贻梁公实
作者：王世贞
朝代：明

箕斗亘穹霄，万古各相望。精光无初合，虽暌固其常。自予与之子，明誓结肝肠。孔雀畏北风，徘徊竟南翔。离思生欢洽，往遘积苍茫。茹藘洵绛哉，茱萸发微芳。寓目恐见移，于衷固无当。采彼蕙兰花，衡湘邈以长。白露虽天物，玄飙荡为霜。盛时不见佩，枯槁空自伤。
贻王百谷
作者：王世贞
朝代：明

王郎风调好谁伦，手裂军繻再入秦。雅有暮云横碣石，绝怜春色散平津。弦中白雪寒相语，镜里清霜晓自新。我欲东归君且住，岂无能诵子虚人。
贼深矣俞生颇有桑梓之恋胡能北哉恐一旦之不戒赋此寄怀凡十二韵
作者：王世贞
朝代：明

之子乏时韵，颓然初一丘。为玄转寂寞，守黑故夷犹。五岳无禽向，三径有羊求。以兹衡门色，坐摄太华秋。衣食疑神隐，诗书与卧游。何悟欃枪下，顿使客星愁。鳌簪摧碣石，凿齿啖神州。血改勾吴道，烽炎沧海流。匏瓜系不食，萍梗飘自由。恐晚丹青意，谁堪玉石谋。天目亮怀阻，地肺未云脩。宁因贵六尺，讵忍弃千秋。
贼退后答黄德兆先生谈兵
作者：王世贞
朝代：明

淮海帆樯破浪舒，几家新月怨离居。绿林自是无殊相，黄石今逢有秘书。屈指风尘荣宠后，侧身天地战争馀。知君早晚吟梁甫，抱膝谁堪问草庐。
资庆寺
作者：王世贞
朝代：明

径转峰回寺宛然，古桥深草锁戋戋。客将流水同无住，僧似长松不记年。法食喜分龙女供，禅房幽借鹿麑眠。行歌颇爱归途好，屐齿斜阳乍一穿。
赋得养龙池送莫膳部视贵州学
作者：王世贞
朝代：明

我闻贵竹罗施异西极，两山夹陂深莫测。神物蜿蜒走其上，顷刻下降房星赤。蜀王内厩五千匹，云锦丛中逞颜色。遥将万里白玉墀，奚官执鞚不敢骑。囊沙覆压三百日，辛苦风云国士知。麟鬐染汗珠络惊，秋霜濆沫桃花明。郊尘不动落日缓，六飞恍若空中行。从此峰名号腾越，诏图真迹留神阙。濠阳贵人凡几人，云阁勋名齐日月。只今一百八十载，高岩大泽依然在。房星不明五星聚，学士青衿盛文彩。何当塞徼多驰驱，君王按图空踟蹰。黄金筑台买死骨，骐骥碌碌悲盐车。君不见养龙坑旁云气薄，咸阳苜蓿横秋漠。长鸣发迹自有时，谁其驭者今伯乐。
赋得匡庐观瀑寿华存叔鸿胪
作者：王世贞
朝代：明

牛女之间漏银河，欲洗庐岳诸青螺。下飞瀑布九千尺，三峡轰雷听最多。华君自谢螭头直，手制青鞋踏秋色。开先寺前梦初破，恍若钧天奏无射。匡庐先生道偶逢，贻君沆瀣酒一钟。吟罢毫端双白凤，归时杖底一斑龙。只今高卧梁溪上，七十风神愈萧爽。入观能令水月澄，动操如闻山谷响。作书好报匡先生，东海近有王方平。不须夸尽开先瀑，行见蓬莱渐浅清。
赋得双纱屏十韵
作者：王世贞
朝代：明

云母翳槐席，火齐列延清。讵若兹屏丽，湛湛复盈盈。织从鲛手细，画出虎头精。含雾花如笑，栖烟鸟欲惊。蝇令仲谋误，牛作武秋鸣。玉魄壶堪濯，冰神镜转明。窥妆却月艳，障舞避风轻。清芬昼不隔，澄晖夕未倾。星流帝女制，池夺影娥名。自有淮王赋，春光甲汉京。
赋得反边马有归心
作者：王世贞
朝代：明

蹀躞玄圃秣，驱驰青海烟。桃花汗玉勒，杨叶展丝鞭。得意逢都尉，长鸣逐左贤。鼓严霜耳峻，关恶夜蹄穿。刁斗征人泪，琵琶汉女弦。风声乱蒲类，月色满祁连。虎穴生偏贱，麟台迹未传。如逢貌奇骨，天外不辞年。
赋得料丝灯
作者：王世贞
朝代：明

灵象来西域，奇丽荐南滇。鲛丝冰泪滴，蛤粉夜光县。映彩疑花笑，切翼类蝉联。薄云全带月，澄流微澹烟。欲奉咸阳殿，先近五侯筵。
赋得柳条恒扑岸花气尽薰舟送沈子
作者：王世贞
朝代：明

春风浑似剪，花柳一时齐。不独藏鸦稳，兼令去鹢迷。三眠初作絮，百和欲成泥。旖旎粘轻浪，颠狂扑大堤。青丝愁绾折，红袖惜分携。灞岸云初起，薇垣日未西。一枝从主赐，全树借卿栖。儤直星为柳，含香舌是鸡。河阳妆面好，京兆黛眉低。莫以为郎薄，时时恋故溪。
赋得纱灯
作者：王世贞
朝代：明

谁剪纱为叶，翻怜玉作枝。霜轻织女制，星散影娥池。流黄动金缀，分红入翠卮。灿烂欺萤耀，霏薄胜蛛丝。还同瑟瑟幕，不掩丽娟姿。
赋得金凤花
作者：王世贞
朝代：明

初秋鲜奇色，亦足缋吾轩。娇姿委露泫，弱质含风翻。红纤上玉指，碧浅轹银盆。质是黄花役，名为众羽尊。闽宫谁第一，小婢最承恩。
赏石榴花有感
作者：王世贞
朝代：明

客邸高眠只无赖，忽见花发强开筵。锦窠银子尚未结，赤萼青枝虚可怜。东风不吹春老矣，零露初滴朝嫣然。何年安石送汝至，不种朝元高阁边。
赠万生
作者：王世贞
朝代：明

看君谏议后，疏草箧中遗。旧业青山少，穷愁白雪疑。书成人未达，酒至尔何辞。他日相如贵，毋忘涤器时。
赠不二和尚
作者：王世贞
朝代：明

苦无道民好，披缁礼远公。劳师破吾执，所破随亦空。饭罢了无语，趺坐苍山中。
赠丘文学
作者：王世贞
朝代：明

尔信丘迟子，吾几失后生。清冰知外氏，白雪是家声。偶作依刘计，因成御李名。齐安好三径，秋菊未辞英。
赠临淮李小侯
作者：王世贞
朝代：明

谁是平阳第一勋，五陵裘马尽输君。雕弧甲夜弯秦月，彩笔商秋犯楚云。乐府争传都尉句，孤儿别属子侯军。他年自扫燕然石，不待班生为勒文。
赠乡进士曾嘉帙乞其父志铭还楚
作者：王世贞
朝代：明

而祖仍而父，先朝两静臣。世夸龙颔旧，家有凤毛新。细雨为江色，清尊别故人。龟山一片石，聊与助嶙峋。
赠从孙伯和需次察幕
作者：王世贞
朝代：明

衿裾藉藉满长安，羡尔君恩昼锦难。已自辟书观察使，何须不着惠文冠。如邛岂为赀郎谒，休汝从夸驷马看。任是乌衣名稍次，王家群从总琅玕。
赠休承八十
作者：王世贞
朝代：明

我昔避地吴阊居，是时太史八十余。何人不爱虎头画，若个能轻龙爪书。两郎亭亭两玉立，无论箕裘世谁及。倏忽流光一弹指，仲君最少今八十。停云馆头谡谡风，见君再见太史公。墨池流出天地派，彩笔补尽烟霞功。衰劣惭余比蒲柳，辱君父子呼小友。拟向洪崖借一瓢，君当满贮长春酒。
赠俞山人允文
作者：王世贞
朝代：明

束发慕姣服，远媾托幽燕。名都富奇娼，入门各自妍。何意南威子，晦迹厕通廛。烂若朝霞际，濯若澄露鲜。蕴步肌芳发，黛粉出天然。璞璧铲光辉，何悟天质完。惜哉狎游客，口观失朱颜。葹杜满中洲，兰芬竟何言。冠盖罗长道，畸人困偃仰。极眺六合间，浮云何惝恍。焉睹槁与壤，含露发清响。浩浩沧溟流，珊瑚罥其网。虽靡任公力，躧步思泱漭。相顾及千载，时好忽以往。灼灼中园华，畴能无欢赏。不因凉飔候，宁知同草莽。伊予际微遘，素短应人略。冠佩婴其躬，容颜为时作。鸿鹄渐华阶，虽重非所托。贵贱当岐趣，念欲两居薄。人生非根株，取愿谁能博。华卿縻好爵，管生蹈丘壑。龙质既以殊，低昂成虚度。慨然革余往，从子甘藜藿。
赠俞山人允文·其一
作者：王世贞
朝代：明

束发慕姣服，远媾托幽燕。名都富奇娼，入门各自妍。何意南威子，晦迹厕通廛。烂若朝霞际，濯若澄露鲜。蕴步肌芳发，黛粉出天然。璞璧铲光辉，何悟天质完。惜哉狎游客，口观失朱颜。葹杜满中洲，兰芬竟何言。
赠俞山人允文·其三
作者：王世贞
朝代：明

伊予际微遘，素短应人略。冠佩婴其躬，容颜为时作。鸿鹄渐华阶，虽重非所托。贵贱当岐趣，念欲两居薄。人生非根株，取愿谁能博。华卿縻好爵，管生蹈丘壑。龙质既以殊，低昂成虚度。慨然革余往，从子甘藜藿。
赠俞山人允文其二
作者：王世贞
朝代：明
体裁：古风

冠盖罗长道，畸人困偃仰。极眺六合间，浮云何惝恍。焉睹槁与壤，含露发清响。浩浩沧溟流，珊瑚罥其网。虽靡任公力，躧步思泱漭。相顾及千载，时好忽以往。灼灼中园华，畴能无欢赏。不因凉飔候，宁知同草莽。
赠俞老
作者：王世贞
朝代：明

君真俞跗后，医术晚通神。身作吴楚客，从呼秦越人。祗凭黄阁老，容汝白纶巾。何限虞山色，春风纵屐新。
赠僧参方一绝
作者：王世贞
朝代：明

落迦南浸胜蓬莱，西有峨眉北五台。寄语圆通三大士，可能端为一僧来。
赠八十翁何中翰迁故世庙侍臣也
作者：王世贞
朝代：明

炼来仙骨五铢轻，鹤背何年上太清。知是玉皇香案吏，可能还记步虚声。武帝胡髯已上天，肯留方朔世间年。仙宫似起偷桃狱，且向莲花峰际眠。
赠八十翁何中翰迁故世庙侍臣也·其一
作者：王世贞
朝代：明

炼来仙骨五铢轻，鹤背何年上太清。知是玉皇香案吏，可能还记步虚声。
赠八十翁何中翰迁故世庙侍臣也·其二
作者：王世贞
朝代：明

武帝胡髯已上天，肯留方朔世间年。仙宫似起偷桃狱，且向莲花峰际眠。
赠冯咸甫先辈咸甫能文章其祖侍御公父京兆君以忠孝着节云
作者：王世贞
朝代：明

汝向玄都礼赤文，吾从彩笔睹青云。渔歌不惜齐南铗，骢步终空冀北群。谏院世传真御史，陪京人颂大冯君。亦知忠孝而家事，可但词场第一勋。
赠况生药湖别业
作者：王世贞
朝代：明

兹湖信灵境，灵境贵所招。维昔真人居，药就凌璇霄。旗峰感女泽，环江导宾潮。湛符填簸荡，遗砂寿肖翘。至今清泠府，万象不得骄。恍若太阳升，神丹现中宵。金波迎潨射，玉衡澄泬寥。枉汭款柔飔，阳荑配阴条。天鸡忻孳育，朱鲤恣陵跳。披岩肉芝长，犯雪黄精苗。秀郁钟故奇，象胜理自超。况生结精庐，窈窕临湖皋。杯中泻云物，镜端行渔樵。亮无晨风翰，偕子以逍遥。勺水甘谷如，服食等松乔。
赠刘君北还兼简谢丈茂秦
作者：王世贞
朝代：明

汝师吾老友，诗律向来宽。事往绨袍易，时平蒯铗难。五言摧落魄，只字问加餐。遣使同端木，逃名可段干。萧条下客具，颠倒竖儒冠。莫话江南好，人情试自看。
赠刘少府四膺台奖
作者：王世贞
朝代：明

四见旌书下郡墀，道傍何限口成碑。莫言清白无人赏，今日真成有四知。赞公庭馆真如洗，吟岸乌纱据槁梧。刘宠虽廉争得似，橐中犹长一青蚨。尚书两世大名垂，乔木干云荫后枝。处处遗碑应好在，知君不是狄公儿。
赠刘少府四膺台奖·其一
作者：王世贞
朝代：明

四见旌书下郡墀，道傍何限口成碑。莫言清白无人赏，今日真成有四知。
赠刘少府四膺台奖·其三
作者：王世贞
朝代：明

尚书两世大名垂，乔木干云荫后枝。处处遗碑应好在，知君不是狄公儿。
赠刘少府四膺台奖·其二
作者：王世贞
朝代：明

赞公庭馆真如洗，吟岸乌纱据槁梧。刘宠虽廉争得似，橐中犹长一青蚨。
赠刘生
作者：王世贞
朝代：明

百战侯封表赐茔，庐山一一仿长平。清朝戢武留颜色，白首降羌记姓名。敢谓文章归阿士，于今意气少刘生。燕然尚有将军石，倘许如椽再勒铭。
赠刘长洲应召入谏垣
作者：王世贞
朝代：明

喜见尚书尺一真，惊闻父老拥征轮。中吴处处推循吏，全魏年年晋直臣。驯雉甘棠歌正起，青蒲白马事仍新。杜陵野老迂愚甚，但道临危莫爱身。
赠别中表丈史鸿胪还吴
作者：王世贞
朝代：明

上客含鸡贵，中朝结驷难。家贫郎自免，身在酒相宽。草色营丘雨，潮声扬子寒。毋论两地隔，只羡一枝安。少住为佳耳，亲朋尽岁孤。官厨饶脱粟，乡味有蒸壶。鲁酒能尝不，齐讴可听无。自然留不得，秋兴满莼鲈。
赠别中表丈史鸿胪还吴·其一
作者：王世贞
朝代：明

上客含鸡贵，中朝结驷难。家贫郎自免，身在酒相宽。草色营丘雨，潮声扬子寒。毋论两地隔，只羡一枝安。
赠别中表丈史鸿胪还吴·其二
作者：王世贞
朝代：明

少住为佳耳，亲朋尽岁孤。官厨饶脱粟，乡味有蒸壶。鲁酒能尝不，齐讴可听无。自然留不得，秋兴满莼鲈。
赠别于鳞还邢州
作者：王世贞
朝代：明

白云寒锁郡斋深，人道朝天不可寻。总为股肱驱传去，仍劳明主赐黄金。石门高峡沙丘台，紫马春停天地开。无限北风吹不到，万家明月待君来。葡萄美酒玉壶寒，写向离筵泪并残。纵有隋珠高月色，不知中夜向谁看。蓟门挥手各风烟，并马中原别思悬。我欲东观辽海日，烦君西拄太行天。
赠别于鳞还邢州·其一
作者：王世贞
朝代：明

白云寒锁郡斋深，人道朝天不可寻。总为股肱驱传去，仍劳明主赐黄金。
赠别于鳞还邢州·其四
作者：王世贞
朝代：明

蓟门挥手各风烟，并马中原别思悬。我欲东观辽海日，烦君西拄太行天。
赠别于鳞还邢州其三
作者：王世贞
朝代：明
体裁：诗

葡萄美酒玉壶寒，写向离筵泪并残。纵有隋珠高月色，不知中夜向谁看。
赠别于鳞还邢州其二
作者：王世贞
朝代：明
体裁：七言绝句

石门高峡沙丘台，紫马春停天地开。无限北风吹不到，万家明月待君来。
赠别俞丈汝成迁楚廉访
作者：王世贞
朝代：明

别筵仍赋紫貂裘，黄鹤摩天不可留。雪后抗旌云梦猎，月明张乐洞庭游。诗成自失巴人调，宦就应宽楚客愁。倘问故交留滞意，周南或恐是青州。
赠别吴子充
作者：王世贞
朝代：明

布帆犹带楚云寒，樽酒相逢桂未残。明发又为千里别，故乡今日是桑乾。
赠别惟敬北上兼简梁舍人
作者：王世贞
朝代：明

渺渺吴江西逝波，峭帆风紧奈君何。遇来龙剑无长合，裁就骊驹未忍歌。鸡舌可沾供奉赐，凤毛谁较舍人多。中朝旧是誇联璧，晓对双星白玉珂。
赠别李孝甫太仆用张大司马韵
作者：王世贞
朝代：明

兰台少年班仲升，掷笔万里扬霓旌。自言天厩须奇骏，欲驱宛血长安行。交游尽是青云彦，簪笔曾陪柏梁殿。一骨先夸台畔求，千金立向图中见。日予罢钓沧江浔，为君高奏四牡吟。出门冠盖渺然去，回首烟萝春正深。
赠别梁舍人鈙
作者：王世贞
朝代：明

留君且作片时閒，红药清酤染客颜。莫笑帅厨无可供，案头长满太和山。名家旧业已三朝，零落犹馀一凤毛。今日梁园谁让席，不如金马世堪逃。
赠别梁舍人鈙·其一
作者：王世贞
朝代：明

留君且作片时閒，红药清酤染客颜。莫笑帅厨无可供，案头长满太和山。
赠别梁舍人鈙·其二
作者：王世贞
朝代：明

名家旧业已三朝，零落犹馀一凤毛。今日梁园谁让席，不如金马世堪逃。
赠别燕山萧君之蕲州守
作者：王世贞
朝代：明

萧郎自分百里权，青袍陆沈十四年。寸心秖折吏民上，尺书不到公卿前。时时却过王生里，谓言磊落当如此。纵然未得二千石，依旧杜陵一男子。昨者忽骑五䯀骢，别我要我歌楚风。皂盖透迤挂山月，玉壶旖旎酣江枫。看公一身俱意气，文苑仍须传循吏。长茜于今饶政术，次君到底存交谊。黄金铸身难铸心，临岐慷慨为知音。大夫故有兰台思，欲问王生何处寻。
赠别王生
作者：王世贞
朝代：明

肘后刀圭倘见分，不须杯酒叹离群。他时天眼如相觅，林屈峰头生紫云。玉壶天酒号长春，五岳金符字字真。若到缑山逢子晋，为言俱是姓王人。
赠别王生·其一
作者：王世贞
朝代：明

肘后刀圭倘见分，不须杯酒叹离群。他时天眼如相觅，林屈峰头生紫云。
赠别王生·其二
作者：王世贞
朝代：明

玉壶天酒号长春，五岳金符字字真。若到缑山逢子晋，为言俱是姓王人。
赠别罗鹿龄
作者：王世贞
朝代：明

衣裾辽海色，樽酒云门开。匹马故无恙，诸侯谁爱才。玉炊何地米，金筑异时台。缟带辍将赠，蒯缑歌始哀。文章身计失，疾病物情催。倘有莼鲈兴，能无共尔回。
赠别胡生
作者：王世贞
朝代：明

晚途颇厌常，胡生实奇绝。磊落饶意气，昂藏秀风骨。春城喧吴趋，弦管中夜发。忽弹广陵散，寄思在寥阔。泠然中心赏，焉能媚时悦。无竽耻齐滥，有璞甘楚刖。少年易窥人，不为儿曹说。
赠别邢氏邢子愿按吴吴人德之而迁楚藩少参以去不佞尤有慨焉因成二章盖比兴之义胜云尔
作者：王世贞
朝代：明

三吴昔沴疠，原野何葳蕤。灵雨从北来，为我日夜滋。破块将作膏，润枯将作荑。旱魃何相仇，狂飙中夺之。一展衡巫云，再展七泽？。吴民泣相呴，焉用真宰为。虚矣诅楚言，楚氓仍见私。日余困薖轴，上书方乞骸。感君缠绵意，报君缱绻怀。北风荡征尘，昼暝十二街。我以为兄弟，焉知虎与豺。青镜光不亏，浮尘焉见霾。韶年负奇蓄，胜际未讵涯。椹衫黄金带，紫盖白鼻騧。楚游诚云乐，和郢况不乖。
赠别邢氏邢子愿按吴吴人德之而迁楚藩少参以去不佞尤有慨焉因成二章盖比兴之义胜云尔·其一
作者：王世贞
朝代：明

三吴昔沴疠，原野何葳蕤。灵雨从北来，为我日夜滋。破块将作膏，润枯将作荑。旱魃何相仇，狂飙中夺之。一展衡巫云，再展七泽？。吴民泣相呴，焉用真宰为。虚矣诅楚言，楚氓仍见私。
赠别邢氏邢子愿按吴吴人德之而迁楚藩少参以去不佞尤有慨焉因成二章盖比兴之义胜云尔·其一
作者：王世贞
朝代：明
体裁：古风

三吴昔沴疠，原野何葳蕤。灵雨从北来，为我日夜滋。破块将作膏，润枯将作荑。旱魃何相仇，狂飙中夺之。一展衡巫云，再展七泽�。吴民泣相呴，焉用真宰为。虚矣诅楚言，楚氓仍见私。
赠别邢氏邢子愿按吴吴人德之而迁楚藩少参以去不佞尤有慨焉因成二章盖比兴之义胜云尔·其二
作者：王世贞
朝代：明

日余困薖轴，上书方乞骸。感君缠绵意，报君缱绻怀。北风荡征尘，昼暝十二街。我以为兄弟，焉知虎与豺。青镜光不亏，浮尘焉见霾。韶年负奇蓄，胜际未讵涯。椹衫黄金带，紫盖白鼻騧。楚游诚云乐，和郢况不乖。
赠别陈从训时余且入山矣
作者：王世贞
朝代：明

少年不见值，晚合便成离。以我绝弦际，逢君纳履时。初听有心磬，旋展无声诗。云雾勿轻堕，风流犹在兹。还闻金鳌背，差堪笙鹤期。
赠别陈信可比部使闽便道还吴时两地俱有岛寇之警
作者：王世贞
朝代：明

马首春星双玉珂，五陵花发奈君何。俱称使者朝天去，独有楼船驾海过。野戍峰烟诸粤满，人家雨色八闽多。归逢父老无相难，好请长缨系尉佗。
赠医者张生
作者：王世贞
朝代：明

吾怜张仲景，卖药不论钱。白屋人偏起，青囊手自编。獭从针底失，蛇向壁间悬。欲识仓公姓，还凭太史篇。
赠医者马道人
作者：王世贞
朝代：明

谁似燕中马自然，药囊蓑笠但随肩。生憎董奉多牵系，不爱人间卖杏钱。
赠华存叔授官鸿胪
作者：王世贞
朝代：明

十年投璧感知难，今见云霄掌上看。业就韩非初著说，赋成扬子一迁官。春风故郁含香省，晓月长悬典客冠。绵蕞汉仪君解未，建章新阙在长安。
赠华存叔鸿胪还朝短歌一章
作者：王世贞
朝代：明

君不见相如不肯甘赀郎，赋成六传游故乡。太守前驱令负弩，千秋词笔增辉光。男儿致身厌凡格，又不见华郎亦是文章伯。昨拜鸿胪奉使归，门前皂盖如鸦色。玉壶乍乾歌乍停，银河荧荧隔两星。君星是使我是客，回首浮云千尺青。
赠卓征甫光禄见访弇园作
作者：王世贞
朝代：明

我爱卓王孙，隽声满人口。床头一鹔鹴，时时为客有。已工光禄吟，复耽步兵酒。白榜叩紫荆，青丝系杨柳。不为啖名来，能谈尘外否。
赠南阳孔炎王孙
作者：王世贞
朝代：明

中垒高皇七叶孙，一时文采冠诸昆。时凭汉阁青藜杖，不读淮王鸿宝言。立壁图书无长物，传经父子有专门。祗应奇字输扬叟，凭仗双鸿海外论。
赠卢楠
作者：王世贞
朝代：明

葳蕤山中桂，零落随飘扬。何意回风起，将尔向高堂。绮裀承金粟，四坐誉芬芳。萧艾故匹俦，敛分终道傍。履荣虽谐遘，超贱讵无方。受质既殊伦，畴能竟不臧。唯有倾城国，可以喻文章。国相脱齐骖，越石始称人。宁为终胥靡，不作下坐宾。区区夷门卒，偃蹇魏王孙。执辔恭弥下，因疏翻见亲。虽非巢由节，两分故相尊。卢生完城旦，磬折何逡巡。宁无知音望，仓卒谁见伸。肉食侵士权，藜藿竟焉陈。丈夫所贵生，岂在乡闾雄。文章一睚眦，缧绁被其躬。白刃幸见违，沟壑又来宫。脱粟寄他家，焉能先日舂。陈骚激飞霜，演辨驻回风。遂令黄河水，西与岷湘通。造化虽无情，为恩宁不终。矫矫邢大夫，千秋以先容。
赠卢楠·其一
作者：王世贞
朝代：明

葳蕤山中桂，零落随飘扬。何意回风起，将尔向高堂。绮裀承金粟，四坐誉芬芳。萧艾故匹俦，敛分终道傍。履荣虽谐遘，超贱讵无方。受质既殊伦，畴能竟不臧。唯有倾城国，可以喻文章。
赠卢楠·其三
作者：王世贞
朝代：明

丈夫所贵生，岂在乡闾雄。文章一睚眦，缧绁被其躬。白刃幸见违，沟壑又来宫。脱粟寄他家，焉能先日舂。陈骚激飞霜，演辨驻回风。遂令黄河水，西与岷湘通。造化虽无情，为恩宁不终。矫矫邢大夫，千秋以先容。
赠卢楠其二
作者：王世贞
朝代：明
体裁：古风

国相脱齐骖，越石始称人。宁为终胥靡，不作下坐宾。区区夷门卒，偃蹇魏王孙。执辔恭弥下，因疏翻见亲。虽非巢由节，两分故相尊。卢生完城旦，磬折何逡巡。宁无知音望，仓卒谁见伸。肉食侵士权，藜藿竟焉陈。
赠叠石戈生
作者：王世贞
朝代：明

君家何处住，家住虎丘东。荔薜门初辟，芙蓉服自工。移山一拳小，鞭石五湖空。陵陆须臾事，烟霞指顾中。我仍输老圃，而岂后愚公。欲觅支机供，银河倘许通。
赠名医盛老
作者：王世贞
朝代：明

先朝奕叶尚医郎，御史中丞蚤雁行。时复闭门如泄柳，忽来施药是长桑。胡姬惯识弦中语，弟子能传肘后方。见说刀圭如可借，野夫那怕鬓苍浪。
赠吏部张大夫助甫
作者：王世贞
朝代：明

红罗綷䌨不胜春，昨夜承恩雨露新。行过桂宫休却扇，怕教愁杀尹夫人。使者仙槎切太虚，长怜鲛室有人居。自将清泪酬知己，不为君王十二车。
赠吏部张大夫助甫·其一
作者：王世贞
朝代：明

红罗綷䌨不胜春，昨夜承恩雨露新。行过桂宫休却扇，怕教愁杀尹夫人。
赠吏部张大夫助甫·其二
作者：王世贞
朝代：明

使者仙槎切太虚，长怜鲛室有人居。自将清泪酬知己，不为君王十二车。
赠吕光化
作者：王世贞
朝代：明

遇尔何称病，凄然自越吟。五噫明世事，三刖盛年心。故旧绨袍晚，文章布褐深。同车有中散，不惜奏瑶琴。
赠吕光禄
作者：王世贞
朝代：明

少小事结束，薄游倾五陵。飘然杖屦去，不爱帛书徵。人拟白衣相，自称黔鬓僧。雄心付磨灭，幽思削凭陵。汗马乾坤小，雕虫岁月增。妙能探众有，穷始向真乘。踏尽空山锡，谁堪续日灯。相逢但指口，吾意慕孙登。
赠吴给事明卿
作者：王世贞
朝代：明

汉宫郁崔嵬，层霄缭阿阁。维昔先后谟，三灵奠鼎卜。国是岂不显，往往沦华毂。仰睹双飞龙，夭矫盘丹艧。畴为翼其尊，高言赞宵服。乔木抗衡飙，卑枝欣有托。翳子翔天步，栖栖安余乐。岱宗何油油，触石起层阴。夭乔希生态，色飞讵能禁。为施苟失时，被物故不任。良苗杀其根，百草蔓相侵。远轨牵流潦，归翰泥故林。委弃衢道间，谁能明嘉霖。天泽岂不甘，怨者谥为淫。毋以贤达资，中彼谗夫心。
赠吴给事明卿·其一
作者：王世贞
朝代：明

汉宫郁崔嵬，层霄缭阿阁。维昔先后谟，三灵奠鼎卜。国是岂不显，往往沦华毂。仰睹双飞龙，夭矫盘丹艧。畴为翼其尊，高言赞宵服。乔木抗衡飙，卑枝欣有托。翳子翔天步，栖栖安余乐。
赠吴给事明卿·其二
作者：王世贞
朝代：明

岱宗何油油，触石起层阴。夭乔希生态，色飞讵能禁。为施苟失时，被物故不任。良苗杀其根，百草蔓相侵。远轨牵流潦，归翰泥故林。委弃衢道间，谁能明嘉霖。天泽岂不甘，怨者谥为淫。毋以贤达资，中彼谗夫心。
赠周公瑕应尚书朱公聘脩河功志
作者：王世贞
朝代：明

东？诸侯走传车，吴门春色动衡庐。俱言水土司空略，第少河渠太史书。锡后玄圭谁更许，沈来白璧未全虚。征途好寄宣房颂，知是文高览胜馀。
赠周公瑕应尚书朱公聘脩河功志
作者：王世贞
朝代：明
体裁：七言律诗

东�诸侯走传车，吴门春色动衡庐。俱言水土司空略，第少河渠太史书。锡后玄圭谁更许，沈来白璧未全虚。征途好寄宣房颂，知是文高览胜馀。
赠周武冈胤昌时以考功法坐浮薄谪
作者：王世贞
朝代：明

长安旭日动，轮鞅错中逵。飘盖青云端，徒御亦光辉。朝游平津邸，夕宴曲阳池。为快非一状，志士鲜所希。穷巷春风来，往往与醉期。一闻预汰议，幞被省中归。微哂向时人，兹险胡不夷。苍苍千秋色，沈沈何时旦。一与王生游，遂为浮薄冠。尊酒关他人，诗书同兹难。寻形诮嵇阮，传声依绛灌。虽邻长沙谪，尚迩交州窜。拂拭瑶琴徽，为君再三叹。子昔游荆门，守相效前驱。山川来笑人，手板今与俱。万事相低昂，吾道竟焉殊。峡雪寒自坚，巫云暮还舒。虽有千金药，狂疾勿令除。王生在东海，东海亦吾庐。
赠周武冈胤昌时以考功法坐浮薄谪·其一
作者：王世贞
朝代：明

长安旭日动，轮鞅错中逵。飘盖青云端，徒御亦光辉。朝游平津邸，夕宴曲阳池。为快非一状，志士鲜所希。穷巷春风来，往往与醉期。一闻预汰议，幞被省中归。微哂向时人，兹险胡不夷。
赠周武冈胤昌时以考功法坐浮薄谪·其三
作者：王世贞
朝代：明

子昔游荆门，守相效前驱。山川来笑人，手板今与俱。万事相低昂，吾道竟焉殊。峡雪寒自坚，巫云暮还舒。虽有千金药，狂疾勿令除。王生在东海，东海亦吾庐。
赠周武冈胤昌时以考功法坐浮薄谪其二
作者：王世贞
朝代：明
体裁：古风

苍苍千秋色，沈沈何时旦。一与王生游，遂为浮薄冠。尊酒关他人，诗书同兹难。寻形诮嵇阮，传声依绛灌。虽邻长沙谪，尚迩交州窜。拂拭瑶琴徽，为君再三叹。
赠味茶山人
作者：王世贞
朝代：明

华胥乍停午驾，羲皇即在北窗。山家谷雨初展，石鼎松风渐降。此时月团两片，绝胜白璧一双。啜罢胸中何似，澄露秋滴空江。
赠大中丞董公淑化
作者：王世贞
朝代：明

屈指中台彦，无如汉董君。旧为骢马客，新领鹳鹅军。组练遥明日，楼船上属云。亦知兼俎豆，三策向来闻。共誇三晋地，前后拥朱轮。人自风尘老，公偏日月新。更衣向星使，把酒慰波臣。总有明河在，蹉跎敢问津。
赠大中丞董公淑化·其一
作者：王世贞
朝代：明

屈指中台彦，无如汉董君。旧为骢马客，新领鹳鹅军。组练遥明日，楼船上属云。亦知兼俎豆，三策向来闻。
赠大中丞董公淑化·其二
作者：王世贞
朝代：明

共誇三晋地，前后拥朱轮。人自风尘老，公偏日月新。更衣向星使，把酒慰波臣。总有明河在，蹉跎敢问津。
赠大川上人
作者：王世贞
朝代：明

白马归来后，经翻定几篇。向承西竺问，宁印北宗传。转梵天音合，降心佛日偏。不须寻圣谛，与尔各随缘。
赠姚继文学宪由楚迁江西大参
作者：王世贞
朝代：明

史谈留滞逾三载，启事山公愿不孤。剖尽荆珉无卞泣，教成郢雪失巴歈。文星入夜冲南斗，化雨将春下蠡湖。还道木天当日地，只今明主赐环无。
赠子与
作者：王世贞
朝代：明

衔命首皇畿，遵途蓟北疆。阊阖风云至，回瞻浩苍苍。慨我同心友，携手周道傍。廓落鲜故欢，踟蹰问他方。行人无期返，留者恐不长。念欲更余辙，偕子以遨翔。遨翔黄鹄颠，焦螟望为疑。昔与二三子，坚白守空规。天贻乔松质，何惧风不持。岂意雷霆举，击我双连枝。宁无一杯酒，杯尽华嵩移。延首盼穹荒，愯然中奋飞。奋飞以何为，行迈指三吴。黄金填城郭，兵甲荡为墟。天地不相亲，生人安得娱。豺狼来称友，荆棘夺我庐。与子殊形影，所往竟难俱。难俱亦何言，意至轻别离。鸣驺越脩坂，飞盖风逶迤。阳春缘轮发，白日借光辉。大小各有营，焉能预为期。明河中荡潏，三星亦相辞。相辞携年逝，玉貌焉独留。堂下三株桃，遗核手为掊。再见如人立，三见等松楸。汤汤黄河水，浩浩东南流。白骨日夜消，犹能积为丘。亮无安期药，何以经千秋。千秋无终极，蛾眉若朝霜。初阳虽云薄，凝气自无常。蒙庄忧生士，忧在等彭殇。畏至欲无言，离居能自臧。皛皛双圆景，终古媚其光。太岳鼓洪垆，流风扇八荒。
赠子与·其一
作者：王世贞
朝代：明

衔命首皇畿，遵途蓟北疆。阊阖风云至，回瞻浩苍苍。慨我同心友，携手周道傍。廓落鲜故欢，踟蹰问他方。行人无期返，留者恐不长。念欲更余辙，偕子以遨翔。
赠子与·其六
作者：王世贞
朝代：明

千秋无终极，蛾眉若朝霜。初阳虽云薄，凝气自无常。蒙庄忧生士，忧在等彭殇。畏至欲无言，离居能自臧。皛皛双圆景，终古媚其光。太岳鼓洪垆，流风扇八荒。
赠子与其三
作者：王世贞
朝代：明
体裁：古风

奋飞以何为，行迈指三吴。黄金填城郭，兵甲荡为墟。天地不相亲，生人安得娱。豺狼来称友，荆棘夺我庐。与子殊形影，所往竟难俱。
赠子与其二
作者：王世贞
朝代：明
体裁：古风

遨翔黄鹄颠，焦螟望为疑。昔与二三子，坚白守空规。天贻乔松质，何惧风不持。岂意雷霆举，击我双连枝。宁无一杯酒，杯尽华嵩移。延首盼穹荒，愯然中奋飞。
赠子与其五
作者：王世贞
朝代：明
体裁：古风

相辞携年逝，玉貌焉独留。堂下三株桃，遗核手为掊。再见如人立，三见等松楸。汤汤黄河水，浩浩东南流。白骨日夜消，犹能积为丘。亮无安期药，何以经千秋。
赠子与其四
作者：王世贞
朝代：明
体裁：古风

难俱亦何言，意至轻别离。鸣驺越脩坂，飞盖风逶迤。阳春缘轮发，白日借光辉。大小各有营，焉能预为期。明河中荡潏，三星亦相辞。
赠子相考功
作者：王世贞
朝代：明

猗猗孤生蕙，托根泰山崖。上蒙千寻干，下临百仞溪。雨露既无当，地势使人疑。阳春自何来，为我发光辉。馨香中思奋，不能自致之。绿叶缛紫茎，令其媚庭阶。物性虽无适，贵在得所施。飞来孤白鸐，皑若流云色。秋冥发扶摇，直上万里息。朝饴芝田实，夕揽方壶碧。苍鹰摩天来，虽峻非我匹。彷徨思俦侣，踯躅不能食。俯见荒丘莽，下有华池翼。鸣皋一唱和，鸿濛听为坼。所希在同声，宁论奋栖迹。
赠子相考功·其一
作者：王世贞
朝代：明

猗猗孤生蕙，托根泰山崖。上蒙千寻干，下临百仞溪。雨露既无当，地势使人疑。阳春自何来，为我发光辉。馨香中思奋，不能自致之。绿叶缛紫茎，令其媚庭阶。物性虽无适，贵在得所施。
赠子相考功·其二
作者：王世贞
朝代：明

飞来孤白鸐，皑若流云色。秋冥发扶摇，直上万里息。朝饴芝田实，夕揽方壶碧。苍鹰摩天来，虽峻非我匹。彷徨思俦侣，踯躅不能食。俯见荒丘莽，下有华池翼。鸣皋一唱和，鸿濛听为坼。所希在同声，宁论奋栖迹。
赠孙章甫
作者：王世贞
朝代：明

午坛烟暖日迟迟，玉洞群真礼法师。最是黄庭须早熟，莫教符力不相随。游戏人间事事工，何人不爱葛仙翁。那堪一片桃花水，锁住蓬莱未许通。
赠孙章甫·其一
作者：王世贞
朝代：明

午坛烟暖日迟迟，玉洞群真礼法师。最是黄庭须早熟，莫教符力不相随。
赠孙章甫·其二
作者：王世贞
朝代：明

游戏人间事事工，何人不爱葛仙翁。那堪一片桃花水，锁住蓬莱未许通。
赠宪美弟移居
作者：王世贞
朝代：明

岳王市傍三亩宫，曲曲清溪䆉稏风。但使儿童如锦里，不须名姓学墙东。
赠寄史生
作者：王世贞
朝代：明

近来称艺苑，江夏尔为双。湖海风犹劲，齐梁意未降。汝联明月璧，予汎白云艭。何日探奇字，花间倒玉缸。
赠寄王山人山人时参邵将军军事
作者：王世贞
朝代：明

丘壑居然自不群，江东诸少总输君。诗中画是寒林色，酒后文怜日暮云。闻道卫青容揖客，可知王粲乐从军。功成最好歌铙吹，倘借梅花一寄闻。
赠寄陈道易
作者：王世贞
朝代：明

处处凭镌幼妇辞，银钩拓得慰相思。襄阳岘首依然在，千载惟谈堕泪碑。休汝毋言计尽非，麦田虽薄价还微。吴阊旧俗君应晓，垂橐归来未当归。
赠寄陈道易·其一
作者：王世贞
朝代：明

处处凭镌幼妇辞，银钩拓得慰相思。襄阳岘首依然在，千载惟谈堕泪碑。
赠寄陈道易·其二
作者：王世贞
朝代：明

休汝毋言计尽非，麦田虽薄价还微。吴阊旧俗君应晓，垂橐归来未当归。
赠封君雷翁
作者：王世贞
朝代：明

新压乌纱鬓未皤，不烦清醴自成酡。匣中霜是丰城旧，架上芸抽酉穴多。草罢玄亭长自掩，花时篮舆故人过。如闻圣主临雍日，鸠杖来扶白玉珂。
赠封比部金翁
作者：王世贞
朝代：明

绯衫不碍鬓丝苍，令子承恩在帝乡。欲识故园山色好，一官犹号白云郎。龙章亲捧帝音归，七十兼闻自古稀。种得秫田都是酒，不须随处典朝衣。
赠封比部金翁·其一
作者：王世贞
朝代：明

绯衫不碍鬓丝苍，令子承恩在帝乡。欲识故园山色好，一官犹号白云郎。
赠封比部金翁·其二
作者：王世贞
朝代：明

龙章亲捧帝音归，七十兼闻自古稀。种得秫田都是酒，不须随处典朝衣。
赠少司徒清丰吕公
作者：王世贞
朝代：明

当年青琐独批鳞，主圣能宽万死身。见历风波垂百折，到来霄汉是孤臣。淇园午色摊书卷，漳水秋声起钓纶。自是非熊堪入梦，郡楼长盼属车尘。
赠少司徒采山方公得请时公徙止别馆未返新都
作者：王世贞
朝代：明

成风老手御风姿，其那冰心圣主知。不学贺公称道士，殊轻白傅爱分司。门前罗雀从今日，屋里看山祗旧时。无论赐金多少在，君今不饮欲呼谁。
赠尹生
作者：王世贞
朝代：明

当年结客度居延，一骑曾惊敌陈穿。匕首长寒燕市雨，旄头不断蓟门烟。青春射策当三殿，黄石传书定几篇。自是嫖姚新领部，单于秋祭莫临边。入朝初着鵔鸃冠，白马雕弧夹道看。久见中原倾剧孟，兼闻少府识任安。枝头杨叶飞星过，匣里莲花映日寒。閒逐孤儿春草猎，独身西去斩楼兰。
赠尹生·其一
作者：王世贞
朝代：明

当年结客度居延，一骑曾惊敌陈穿。匕首长寒燕市雨，旄头不断蓟门烟。青春射策当三殿，黄石传书定几篇。自是嫖姚新领部，单于秋祭莫临边。
赠尹生·其二
作者：王世贞
朝代：明

入朝初着鵔鸃冠，白马雕弧夹道看。久见中原倾剧孟，兼闻少府识任安。枝头杨叶飞星过，匣里莲花映日寒。閒逐孤儿春草猎，独身西去斩楼兰。
赠广东袁生
作者：王世贞
朝代：明

山川知粤尽，风物到吴新。旧业馀孤隐，时名傍此身。酒旗随处是，诗卷未全贫。为语袁宏道，谁堪赋里人。
赠张二茂才
作者：王世贞
朝代：明

度门高枕避京尘，惊见秋风玉树新。最爱谢家池草句，不知君是梦中人。
赠张五鹿三绝句
作者：王世贞
朝代：明

屠生似北海，睥睨一世士。自过康成门，手标通德里。授经何循循，标行乃岳岳。虽践五鹿称，畴忍折其角。若个是何汤，老作受经生。一当天子问，推毂桓春卿。
赠张五鹿三绝句·其一
作者：王世贞
朝代：明

屠生似北海，睥睨一世士。自过康成门，手标通德里。
赠张五鹿三绝句·其三
作者：王世贞
朝代：明

若个是何汤，老作受经生。一当天子问，推毂桓春卿。
赠张五鹿三绝句·其二
作者：王世贞
朝代：明

授经何循循，标行乃岳岳。虽践五鹿称，畴忍折其角。
赠张伯起应试南都
作者：王世贞
朝代：明

见君叔夜眼已青，及见元方心转倾。孤帆挂雨动秋兴，为君且赋秣陵行。秣陵浮云壮北阙，丛桂含香待谁发。醉艇时凌朱雀烟，吟鞭缓踏长干月。江头小女字阿敷，十年工瑟还工竽。一朝身在黄金屋，始信红颜与众殊。
赠张内翰还楚
作者：王世贞
朝代：明

洞庭八百里，春波正渺茫。谁将木兰楫，君是紫微郎。柱识留题字，衣分旧赐香。毋为恋芳草，久已待长杨。
赠张翁
作者：王世贞
朝代：明

清朝词客几簪裾，令子承恩在石渠。中岁看传刘氏业，少年亲受伏生书。云凝太华莲花发，露擢高盘御掌舒。但使秦天能戏綵，无劳蜀道重回车。
赠张老
作者：王世贞
朝代：明

莫欺贫惫少生涯，半亩沙田百种花。笑杀东篱黄菊后，春光全不到陶家。
赠张节计偕北上遂访历下生
作者：王世贞
朝代：明

自别李生久，乾坤吾不容。汝才今倚马，于辨复雕龙。一见时名失，千年国士逢。当令蓟门树，不复响秋蛩。
赠彭仪宾稚修父也
作者：王世贞
朝代：明

有骥今千里，乘龙是昔年。国香丛桂近，庭玉一枝偏。身是仓曹志，人传山水弦。洪崖莫冲举，留作地行仙。
赠彭年黄姬水
作者：王世贞
朝代：明

日余雠夷峤，委迹窜吴中。虽无兰椒臭，托佩君子躬。彭生掞秋实，黄友撷春荣。参差申微尚，婉娈未逮终。凯风从南来，吹我向幽邦。亲故感仳离，遵渚饯宾鸿。妙辞将柔翰，煜若双琮璜。挥手鹜声途，湛心耽患丛。咫尺平生好，惝恍恨河嵩。众耳迫相求，显者代称工。慨此蓬蒿士，永谢轮鞅踪。抚壮岂需偕，濛汜恐未容。何以表殷勤，江介凋芙蓉。矢言要齐轨，庶其慰忧悰。
赠徐使君之徐州宪作
作者：王世贞
朝代：明

彭城徐子地，柱后汉臣冠。地挟黄河峻，冠凌白雪寒。风流千骑拥，祖道万人看。自有攀辕泪，时平借寇难。
赠徐子之楚臬二章凡三入矣
作者：王世贞
朝代：明

委蛇问南征，结束戒明发。方舟指江汉，竹马遵沙汭。蔚蔚棠树阴，君鬒幸未雪。无情犹思御，有情宁无悦。二南将嗣徽，四履日以阔。为君起深叹，功成在三折。使君何翩翩，五马一马骢。后乘艳春花，前旌拂南鸿。士女日袨装，矫首兰台宫。万木森变青，窃因被雄风。镃基既逮时，黍稌当遂丰。庶希弹冠侣，非复泣车穷。
赠徐子之楚臬二章凡三入矣·其一
作者：王世贞
朝代：明

委蛇问南征，结束戒明发。方舟指江汉，竹马遵沙汭。蔚蔚棠树阴，君鬒幸未雪。无情犹思御，有情宁无悦。二南将嗣徽，四履日以阔。为君起深叹，功成在三折。
赠徐子之楚臬二章凡三入矣其二
作者：王世贞
朝代：明
体裁：古风

使君何翩翩，五马一马骢。后乘艳春花，前旌拂南鸿。士女日袨装，矫首兰台宫。万木森变青，窃因被雄风。镃基既逮时，黍稌当遂丰。庶希弹冠侣，非复泣车穷。
赠徐汝思统山东民兵
作者：王世贞
朝代：明

除纸才看出建章，长绳便拟缚名王。相逢明月楼中啸，小出春风陌上桑。六郡良家紫骝马，三齐击技绿沈枪。挥毫坐夺燕支色，横槊全收瀚海霜。龙额但誇金印大，虎头休恨玉关长。调笑青州王节度，年年书记满胡床。
赠慧永参五台毕复礼落伽过访有赠
作者：王世贞
朝代：明

上人宗门秀，双瞳剪秋碧。夕踢沩山瓶，晨操赵州锡。插汉清凉台，截溟补陀石。一见不再见，欲得无可得。吾意且暂归，法堂草三尺。
赠按察张使君铎
作者：王世贞
朝代：明

南师幕府奏龙韬，飞传遥惊渡不毛。日净五溪回组练，月明三辅泣弓刀。军前结客黄金尽，城上看烽太白高。君去封留帷幄里，凤池应许重挥毫。
赠故将军刘忠父
作者：王世贞
朝代：明

刘生慷慨古来闻，豹隐深冥鹤在群。乍见灞陵逢醉尉，不甘南部弄参军。筹边欲借青油幕，倚醉狂书白练裙。莫以盐车轻病骨，膊间犹长五花文。
赠故秦比部少说尝为御史
作者：王世贞
朝代：明

两都台省并称雄，名姓先朝抗疏中。和璧苍蝇元不染，鲍家骢马渐难工。浮云自失三舂色，大泽长回九辨风。若语莼鲈秋后味，步兵元合醉江东。
赠文都昌
作者：王世贞
朝代：明

挂帆南去楚天赊，大庾峰头明月斜。我赠白云仙尉去，书来应报折梅花。
赠新蔡李生
作者：王世贞
朝代：明

十日平原酒未醒，千回谑浪不曾停。从他娄水能如眼，可似王家伯仲青。缥缈楼前玉万家，银瓶美酒不须赊。请看正月江南雪，争似河南二月花。
赠新蔡李生·其一
作者：王世贞
朝代：明

十日平原酒未醒，千回谑浪不曾停。从他娄水能如眼，可似王家伯仲青。
赠新蔡李生·其二
作者：王世贞
朝代：明

缥缈楼前玉万家，银瓶美酒不须赊。请看正月江南雪，争似河南二月花。
赠方东平
作者：王世贞
朝代：明

东郡分符日，西京奏赋时。文章元汝在，吏道亦吾师。宦岂将迎足，颜应抚字移。河流回驻马，岳色吐褰帷。一变加齐易，三年报鲁迟。向闻廉吏节，实恐动人知。
赠方士赖生
作者：王世贞
朝代：明

还是江东赖布衣，芒鞋竹杖款荆扉。于今参得茅家诀，不向青山问所归。
赠方子还里
作者：王世贞
朝代：明

不谓文园侣，柴门趁病身。将军无揖客，故国有归人。调忆朱弦旧，愁催白发新。奚囊数行在，知汝未全贫。
赠无住道人徐孟孺
作者：王世贞
朝代：明

汝不从相生，亦不从相灭。云胡为相住，幻作一切法。有住闇室中，触眼不见物。无住日丽天，畴能遁毫发。六用时现前，真空了不涉。超然三界外，何縳亦何脱。我本绮语人，年来畏犁舌。为汝说无住，乃至无可说。
赠昆山何丞之靖江国官
作者：王世贞
朝代：明

一尊从父老，握手吴江湄。旧读何侯传，能贻宦后思。莫寻陶令兴，便托去来辞。客席今虚左，王门尽自宜。赋高梁苑雪，花满郁林枝。卧看驰驱者，应言汉使卑。
赠明竺上人
作者：王世贞
朝代：明

竺师震旦秀，天骨何昂藏。一雨万流合，斜阳千岭苍。坐来杨枝水，忽发梅檀香。拟问西方路，人天并杳茫。
赠曹子念偕舍弟游燕三绝句
作者：王世贞
朝代：明

江南二月杨柳阴，蓟门雪花三尺深。祇为和歌燕市好，不知台上有黄金。河东股肱吾倦游，上书谒告行且休。世上浮荣沾即厌，不将名姓托曹丘。吾家才子谢惠连，兼程携汝蓟门天。蓟门五侯不解识，何如乞取长瑜还。